
专讘讬谞讜 讞谞谞讗诇

驻讬' 讚讘专 讛讙讜专诐 诇诪诪讜谉 讻讙讜谉 诪讬 砖讙讝诇 讞诪抓 讝讛 砖诇 讛拽讚砖 讗诐 讛讜讗 讘注讬谞讜 诪讞讝讬专讜 诇讜 诇谞讙讝诇 讜驻讟讜专 讚转谞谉 讙讝诇 讞诪抓 讜注讘专 注诇讬讜 讛驻住讞 讗讜诪专 诇讜 讛专讬 砖诇讱 诇驻谞讬讱 讜讻讬讜谉 砖讗讻诇讜 谞转讞讬讬讘 讛讙讝诇谉 诇砖诇诐 诇讜 诪诪讜谉 讜讗注"驻 砖讞诪抓 讘驻住讞 讗讬谞讜 诪诪讜谉 讛砖讘转转讜 讙讜专诐 诪诪讜谉. 



专讘 讗讞讗 讘专 讬注拽讘 讗讜诪专 讻讜诇讬 注诇诪讗 讚讘专 讛讙讜专诐 诇诪诪讜谉 诇讗讜 讻诪诪讜谉 讚诪讬 讜讛讻讗 讘驻诇讜讙转讗 讚专' 砖诪注讜谉 讜专讘谞谉 驻诇讬讙讬 转"拽 讻专' 砖诪注讜谉 讚讗诪专 转讜讱 讝诪谞讜 讛讜讗 讚注讘专 注诇讬讜 讘诇讗讜 诇讗讞专 讝诪谞讜 讗讬谞讜 注讜讘专 注诇讬讜 讘诇讗 讻诇讜诐 讜诪诪讜谉 诪注诇讬讗 讛讜讗 诇驻讬讻讱 诪注诇 讜讬砖 讗讜诪专讬诐 讻专' 讬讛讜讚讛 讚讗诪专 讗驻讬' 诇讗讞专 讝诪谞讜 注讜讘专 讘诇讗讜 讜讗诪专讬谞谉 讜讛讗 专讘 讗讞讗 讛讜讗 讚讗诪专 讚专' 讬讛讜讚讛 讬诇讬祝 砖讗讜专 讚讗讻讬诇讛 诪砖讗讜专 讚专讗讬讛 诪讛 砖讗讜专 讚专讗讬讛 砖诇 讙讘讜讛 诪讜转专 讘专讗讬讛 讻讱 砖讗讜专 讚讗讻讬诇讛 砖诇 讙讘讜讛 诪讜转专 诇讗讞专 讝诪谞讜 讗驻讬' 讘讗讻讬诇讛 讜诇诪讛 诇讗 诪注诇 讗诇讗 讜讚讗讬 讛讚专 讘讬讛:




专讘 讗砖讬 讗诪专 讻讜诇讬 注诇诪讗 讗讬谉 驻讜讚讬谉 拽讚砖讬诐 诇讛讗讻讬诇谉 诇讻诇讘讬诐 讜讚讘专 讛讙讜专诐 诇诪诪讜谉 诇讗讜 讻诪诪讜谉 讚诪讬 讜讛讻讗 讘驻诇讜讙转讗 讚专' 讬讜住讬 讛讙诇讬诇讬 讜专讘谞谉 拽讗 诪讬驻诇讙讬 转"拽 讻专' 讬讜住讬 讛讙诇讬诇讬 讚拽转谞讬 讜转诪讛 注诇 注爪诪讱 讛讗讬讱 讞诪抓 讗住讜专 讘讛谞讗讛 讻诇 砖讘注讛 讜讬砖 讗讜诪专讬诐 讻专讘谞谉. 讬专讜砖诇诪讬 诪转谞讬' 讚拽转谞讬 讞诪抓 砖诇 谞讻专讬 砖注讘专 注诇讬讜 讛驻住讞 诪讜转专 讘讛谞讗讛 讘诪拽讜诐 砖诇讗 谞讛讙讜 诇讗讻讜诇 驻转 砖诇 讙讜讬诐 讗讘诇 讘诪拽讜诐 砖谞讛讙讜 诇讗讻诇讜 诪讜转专 讗驻讬' 讘讗讻讬诇讛 驻讬' 讻讙讜谉 砖讛讬讛 讬砖专讗诇 专讜讗讛讜 讜诪住讬讬注讛讜 讘讗驻讬讬转 讗讜转讛 讛驻转 讜拽讬讬"诇 讘讝诪谉 砖讬砖专讗诇 专讜讗讛讜 讻讙讜谉 讛讘爪拽转 砖诇 讙讜讬诐 讚讗诪讜专 专讘谞谉 讗讚诐 诪诪诇讗 讻专住讜 诪讛谉 讗诇讜 讜讻讬讜爪讗 讘讛谉:
讗诐 讛讬讛 讙讙讜 砖诇 谞讻专讬 住诪讜讱 诇讙讙讜 砖诇 讬砖专讗诇 讛专讬 讝讛 讚讜讞驻讜 讘拽谞讛 讛讬转讛 砖讘转 讗讜 讬讜诐 讟讜讘 讻讜驻讛 注诇讬讜 讻诇讬. 专讘 讗诪专 爪专讬讱 砖讬讗诪专 讘砖注讛 砖讬讘注专 讘讗"讬 讗诪"讛 讗拽讘"讜 注诇 讘注讜专 讞诪抓 讜爪专讬讱 谞诪讬 砖讬讗诪专 讻诇 讞诪抓 砖讬砖谞讜 讘专砖讜转讬 讜讗讬谞讬 讬讜讚注 讘讜 讬讛讗 讘讟诇:




讗诪专 专讘 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 讗驻讬' 讘诪砖讛讜 专讘 诇讟注诪讬讛 讚讗诪专 讻诇 讗讬住讜专讬谉 砖讘转讜专讛 讘诪讬谞讜 讘诪砖讛讜 讜讙讝专讛 砖诇讗 讘诪讬谞讜 讗讟讜 讘诪讬谞讜. 砖诇讗 讘讝诪谞讜 讻诇讜诪专 讗讞专 讛驻住讞 讘诪讬谞讜 讗住讜专 讘诪砖讛讜 住讘专 诇讛 讻专' 讬讛讜讚讛 砖诇讗 讘诪讬谞讜 诇讗讞专 讛驻住讞 诪讜转专 讚诇讗 讙讝专. 



讜砖诪讜讗诇 讗诪专 讞诪抓 讘驻住讞 讘诪讬谞讜 讗住讜专 讘诪砖讛讜 砖诪讜讗诇 诇讟注诪讬讛 讚讗诪专 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 砖诇讗 讘诪讬谞讜 砖专讬 讜诇讗 讙讝专 砖诇讗 讘诪讬谞讜 讗讟讜 诪讬谞讜 砖诇讗 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 诪讜转专 讻专' 砖诪注讜谉. 



讜专' 讬讜讞谞谉 讗诪专 讞诪抓 讘驻住讞 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 讘谞讜转谉 讟注诐 专' 讬讜讞谞谉 诇讟注诪讬讛 讚讗诪专 讻诇 讗讬住讜专讬谉 砖讘转讜专讛 讘讬谉 讘诪讬谞谉 讘讬谉 砖诇讗 讘诪讬谞谉 诪讜转专 讻专' 砖诪注讜谉:






讛诪讗讬专讬

讞诪抓 讘驻住讞 专讜讘 诪驻专砖讬诐 砖讘讝诪谞讜 讗讬住讜专讜 讘诪砖讛讜 讜诪"诪 拽爪转 讞讻诪讬诐 讞讜讻讻讬诐 诇讛砖讜讜转讜 诇砖讗专 讗讬住讜专讬谉 砖讘转讜专讛 讘砖砖讬诐 讜讻谉 讞诇拽讜 讘讗讬住讜专 诪砖讛讜 砖讛讬讛 砖诐 诪谉 讛讗讬住讜专 讘讻讚讬 谞转讬谞转 讟注诐 讗诇讗 砖讛讜讗 讟注诐 诇驻讙诐 讗诐 讛讜讗 诪讜转专 讗诐 诇讗讜 讜讚讘专讬诐 讗诇讜 转诇讜讬诐 讘讚讬谞讬 讛诇讻讛 讝讜 砖诇 讞诪抓 讘讝诪谞讜 注诐 讚讬谞讬诐 讗讞专讬诐 砖讘讛 讜讻讚讬 诇讬讚注 讗诪转转谉 砖诇 讚讘专讬诐 讗谞讬 专讜讗讛 诇讘讗专 讗转 讛砖诪讜注讛 讚专讱 拽爪专讛 注讚 砖讬转讘专专 诇讱 诪讘讬讗讜专讛 驻住拽 砖诇讛 诇驻讬 砖讬讟转谞讜:



讜拽讜讚诐 砖谞讻谞住 讘讘讬讗讜专讛 爪专讬讱 砖转讚注 砖谞讞诇拽讜 讛驻讜住拽讬诐 讘砖讬注讜专 讗讬住讜专谉 砖诇 转讜专讛 砖讬砖 诪讬 砖驻住拽 砖讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 讘砖讗讬谞谉 诪讬谞谉 讘谞讜转谉 讟注诐 讻专讘 讜砖诪讜讗诇 讜讗祝 讙讚讜诇讬 讛驻讜住拽讬诐 讻转讘讜讛 讻谉 诪转讞诇讛 讗诇讗 砖讞讝专讜 诇驻住讜拽 砖讻诇 讗讬住讜专讬谉 砖讘转讜专讛 讘讬谉 讘诪讬谞谉 讘讬谉 砖诇讗 讘诪讬谞谉 讘谞讜转谉 讟注诐 讻专' 讬讜讞谞谉 讜诪讬谉 讘诪讬谞讜 砖讗讬谉 讛讟注诐 谞讬讻专 讘讜 讛讜诇讻讬谉 讘讜 诇砖讬注讜专 砖砖讬诐 砖讻讱 砖讬注专讜 讞讻诪讬诐 砖讛讜讗 讘讻讚讬 谞转讬谞转 讟注诐 讗诇讗 砖讬爪讗讜 诪讻诇诇 讝讛 讟讘诇 讜讬讬谉 谞住讱 砖讘诪讬谞谉 讘诪砖讛讜 讜讘砖讗讬谉 诪讬谞谉 讘谞讜转谉 讟注诐 讜讻诪讜 砖讝讻专谞讜讛讜 讘讗讞专讜谉 砖诇 注讘讜讚讛 讝专讛 讜砖谞讬 讗诇讜 讗讬谉 讘讛诐 讞讜诇拽 砖讻讘专 讛讜讝讻专讜 砖诐 讘讙诪' 讘讛讚讬讗 讜专讜讘 诪驻专砖讬诐 讛讜爪讬讗讜 讙诐 讻谉 讞诪抓 诪讻诇诇 讝讛 讜诇讗 注讜讚 讗诇讗 砖诪讞诪讬专讬谉 讘讜 诇讛讬讜转讜 讘讝诪谞讜 讘诪砖讛讜 讘讬谉 讘诪讬谞讜 讘讬谉 砖诇讗 讘诪讬谞讜 讜诇讘讬专讜专 讚讘专讬诐 讗诇讜 讛讜讝拽拽谞讜 诇讛诇讻讛 讝讜 讜诪爪讬谞讜 讘讛 砖诇砖 诪讞诇讜拽讜转 讗讞转 诇讚注转 专讘 讜讗讞转 诇讚注转 砖诪讜讗诇 讜讗讞转 诇讚注转 专' 讬讜讞谞谉 讜讛讜讗 砖讗诪专讜 讗诪专 专讘 讞诪抓 讘讝诪谞讜 专"诇 转讜讱 讛驻住讞 讘讬谉 讘诪讬谞讜 讻讙讜谉 砖谞驻诇 讘转讘砖讬诇 砖诇 诪爪讛 讘讬谉 砖诇讗 讘诪讬谞讜 讻讙讜谉 砖谞驻诇 讘转讘砖讬诇 讗讞专 讗住讜专 砖诇讗 讘讝诪谞讜 讛谉 诪砖砖 砖注讜转 讜诇诪注诇讛 讛谉 诇讗讞专 讛驻住讞 讘诪讬谞讜 讗住讜专 砖诇讗 讘诪讬谞讜 诪讜转专 讜讛讚讘专 讬讚讜注 砖讛讬讛 专讘 住讜讘专 讻专' 讬讛讜讚讛 诇讛讬讜转 讞诪抓 砖注讘专 注诇讬讜 讛驻住讞 谞讗住专 诪谉 讛讚讬谉 讜诪转讜讱 讻讱 砖讗诇讜 讗诐 讘谞讜转谉 讟注诐 讛讬讗讱 讛转讬专讜讛讜 砖诇讗 讘讝诪谞讜 讘砖讗讬谉 诪讬谞讜 讛专讬 诪"诪 讬砖 砖诐 讗讬住讜专 讘谞转讬谞转 讟注诐 讜讛注诪讬讚讜 讗转 讚讘专讬讜 讘诪砖讛讜 讜讗诪专 砖讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 讜诇讗 诪驻谞讬 砖讬讛讗 讞诪抓 讞诪讜专 诪砖讗专 讗讬住讜专讬谉 讗诇讗 砖讚注转讜 讗祝 讘砖讗专 讗讬住讜专讬谉 砖讘诪讬谞谉 讘诪砖讛讜 讜讻诪讜 砖讗诪专讜 讘诪住讻转 注讘讜讚讛 讝专讛 注"讙 讗' 专讘 讜砖诪讜讗诇 讚讗诪专讬 转专讜讜讬讬讛讜 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 砖诇讗 讘诪讬谞谉 讘谞讜转谉 讟注诐 讜诪转讜讱 讞讜诪专讜 砖诇 讞诪抓 砖讛讜讗 讘讻专转 讜讻谉 砖讗讬谉 讗讚诐 讘讚诇 诪诪谞讜 讻诇 讛砖谞讛 讛讜住讬祝 讘讗讬住讜专讜 诇讙讝讜专 讘转讜讱 讝诪谞讜 砖诇讗 讘诪讬谞讜 讗讟讜 诪讬谞讜 诇讗住专讜 讘诪砖讛讜 讗祝 砖诇讗 讘诪讬谞讜 讜砖诇讗 讘讝诪谞讜 讘诪讬谞讜 讗住讜专 讘诪砖讛讜 砖讛专讬 讗讬住讜专讜 诪谉 讛讚讬谉 讻专' 讬讛讜讚讛 讜讛专讬 讛讜讗 讻砖讗专 讗讬住讜专讬谉 砖讘诪讬谞谉 讘诪砖讛讜 砖诇讗 讘诪讬谞谉 诪讜转专 讛讜讗讬诇 讜讗讬谉 讻讗谉 谞转讬谞转 讟注诐 砖讻诇 砖诇讗 讘讝诪谞讜 讗讬谉 讙讜讝专讬谉 讘讜 砖讗讬谉 诪讬谞讜 讗讟讜 诪讬谞讜 讛讗 讘谞转讬谞转 讟注诐 诪讬讛讗 讗住讜专 讜讝讛讜 讚注转 专讗砖讜谉:



讜讛讚注转 讛砖谞讬 讛讜讗 诇砖诪讜讗诇 讜讗祝 讛讜讗 住讜讘专 讘砖讗专 讗讬住讜专讬谉 讻专讘 砖讘诪讬谞谉 讘诪砖讛讜 砖诇讗 讘诪讬谞谉 诪讜转专 讗诇讗 砖讘讞诪抓 住讜讘专 讻专' 砖诪注讜谉 砖诇讗讞专 讝诪谞讜 讗讬谉 讘讜 讗讬住讜专 诪谉 讛讚讬谉 讜讻谉 讗祝 讘讝诪谞讜 讗讬谞讜 讙讜讝专 砖讗讬谉 诪讬谞讜 讗讟讜 诪讬谞讜 讜诪转讜讱 讻讱 讛讜讗 讗讜诪专 讞诪抓 讘讝诪谞讜 讘诪讬谞讜 讗住讜专 讘诪砖讛讜 讜诇讗 诪砖讜诐 讞讜诪专 讞诪抓 讗诇讗 砖讛讜讗 讻砖讗专 讗讬住讜专讬谉 砖诇讗 讘诪讬谞讜 诪讜转专 讛讜讗讬诇 讜讗讬谉 讘讜 谞转讬谞转 讟注诐 讻砖讗专 讗讬住讜专讬谉 讙诐 讻谉 砖讗讬谉 讙讜讝专讬谉 砖讗讬谉 诪讬谞讜 讗讟讜 诪讬谞讜 砖诇讗 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 诪讜转专 专"诇 讗祝 讘谞转讬谞转 讟注诐 诪驻谞讬 砖讛讜讗 住讜讘专 讻专' 砖诪注讜谉 砖讘讬谉 诇驻谞讬 讝诪谞讜 讘讬谉 诇讗讞专 讝诪谞讜 讗讬谞讜 注讜讘专 注诇讬讜 讘诇讗 讻诇讜诐 讜讗讬谉 讗讬住讜专讜 讗诇讗 诪砖讜诐 拽谞住 讜讗讬谉 拽谞住 讘诪拽讜诐 转注专讜讘转 讜诪"诪 谞专讗讛 砖讗祝 诇砖诪讜讗诇 拽讜讚诐 讝诪谞讜 讘谞讜转谉 讟注诐 讗住讜专 讗祝 诇专' 砖诪注讜谉 讛讜讗讬诇 讜诪"诪 讬砖 砖诐 注砖讛 讚讛砖讘转讛 讗讬住讜专 转讜专讛 讛讜讗 讜讻谉 注讬拽专:



讜讛讚注转 讛砖诇讬砖讬 讛讜讗 诇专' 讬讜讞谞谉 讜讛讜讗 住讜讘专 讘砖讗专 讗讬住讜专讬谉 砖讗祝 讘诪讬谞谉 讘谞讜转谉 讟注诐 讜讘讞诪抓 砖诇讗 讘讝诪谞讜 住讜讘专 讻专' 砖诪注讜谉 讜诪转讜讱 讻讱 讛讜讗 讗讜诪专 砖讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讘谞讜转谉 讟注诐 讻砖讗专 讗讬住讜专讬谉 砖诇讗 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 诪讜转专 讗祝 讘谞转讬谞转 讟注诐 砖讗讬谉 讻讗谉 讗讬住讜专 谞诪爪讗 砖专讘 讜专' 讬讜讞谞谉 砖讜讬诐 讘讞诪抓 讘讝诪谞讜 诇讛砖讜讜转 讘讜 诪讬谞讜 诇砖讗讬谉 诪讬谞讜 讝讛 诇诪砖讛讜 诇砖讬讟转讜 讜讝讛 诇谞转讬谞转 讟注诐 讻砖讬讟转讜 讜谞诪爪讗 砖诪讜讗诇 砖讞讜诇拽 注诪讛诐 讬讞讬讚 讗爪诇 砖谞讬讛诐 讜讘讗 专讘讗 诇讘专讜专 驻住拽 讛讚讘专讬诐 诪转讜讱 讚讘专讬 讻讜诇诐 讜讛讜讗 砖讗诪专讜 讗诪专 专讘讗 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 砖诇讗 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 诪讜转专 讜讬专讗讛 诪住讜讙讬讗 讝讜 砖诇讗 讛讬讛 讚注转诐 诇讛驻专讬砖 讘讬谉 讞诪抓 诇砖讗专 讗讬住讜专讬谉 讗诇讗 诇注谞讬谉 讛砖讜讗转 砖讗讬谞讜 诪讬谞讜 诇诪讬谞讜 诇讚注转 专讘 讜诪"诪 讻诇 讗讞讚 诪讛诐 谞讜讟讛 诇讗讬住讜专 讞诪抓 诇砖讬讟转讜 讻讚讬谉 砖讗专 讗讬住讜专讬谉 诇砖讬讟转讜 讜诪讗讞专 砖讘专讜专 诇谞讜 诇注谞讬谉 砖讗专 讗讬住讜专讬谉 砖讛诇讻讛 讻专' 讬讜讞谞谉 砖讗祝 讘诪讬谞谉 讘谞讜转谉 讟注诐 讜砖讗祝 专讘讗 讘注爪诪讜 讗诪专讛 讻谉 讜讻诪讜 砖讗诪专讜 讗诪讜专 专讘谞谉 讘专讜讘讗 讗诪讜专 专讘谞谉 讘讟注诪讗 讗诪讜专 专讘谞谉 讘砖砖讬诐 讜驻讬专砖讜 讘讛 诪讬谉 讘诪讬谞讜 讚诇讬讻讗 诇诪讬拽诐 讗讟注诪讗 讘砖砖讬诐 讗"讻 诪讛 砖讗诪专 专讘讗 讛诇讻转讗 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 讬专讗讛 诇驻专砖 讗住讜专 讘谞讜转谉 讟注诐 讻讚讬谉 砖讗专 讗讬住讜专讬谉 讜诪讻讗谉 讻转讘讜 拽爪转 专讘谞讬 爪专驻转 砖讛讜讗 讘砖砖讬诐 讜讗祝 讙讚讜诇讬 讛讚讜专讜转 专讬住讬 注讬谞讬讛诐 诪注讬讚讬诐 砖讗祝 讛诐 谞讜讟讬诐 诇讜诪专 讻谉 讗诇讗 砖诪谞讬讞讬诐 诪拽讜诐 诇讗讜住专讬诐 诪驻谞讬 砖讛诐 讛诪专讜讘讬诐 注讚 砖讘拽爪转 住驻专讬诐 讙讜专住讬诐 讗诪专 专讘讗 讛诇讻转讗 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 讻专讘 讜砖诇讗 讘讝诪谞讜 诪讜转专 讻专' 砖诪注讜谉 讜注诇 讚专讱 讛讗诪转 讗讬谞讛 讙讬专住讗 讗诇讗 砖讙讚讜诇讬 讛驻讜住拽讬诐 讚拽讚拽讜 讘讛 讘谞讜住讞 讝讛 讘讬谉 讘诪讬谞讜 讘讬谉 砖诇讗 讘诪讬谞讜 讗住讜专 讜诪讚诇讗 拽讗 讬讛讬讘 砖讬注讜专讗 砖诪注 诪讬谞讛 讘诪砖讛讜 讻专讘 讜讻讜谞转 讛讚讘专讬诐 砖讗诐 转讗诪专 砖诇讗 讗诪专讛 专讘讗 讗诇讗 讻讚注转 专' 讬讜讞谞谉 讛讬讛 诇讜 诇讜诪专 住转诪讗 讛诇讻讛 讻专' 讬讜讞谞谉 讗诇讗 讜讚讗讬 诇讗 讘讗 讗诇讗 诇讞讚砖 讚讘专 讘讞诪抓 注诇 砖讗专 讗讬住讜专讬谉 讜诪讗讞专 砖讗诪专 讗住讜专 住转诪讗 讗诇诪讗 讘诪砖讛讜 讜讝讛讜 诪讛 砖讞讚砖 专' 讬讜讞谞谉 讜讘讗 诇驻住讜拽 讻专讘 讘讝诪谞讜 讜讻专' 砖诪注讜谉 讘砖诇讗 讘讝诪谞讜 讜注讜讚 专讗讬讛 砖讛专讬 讛讗讞专讬诐 诇讗 讗诪专讜 讘诇砖讜谞诐 讗住讜专 讗诇讗 讗讜 讘谞讜转谉 讟注诐 讗讜 诪讜转专 讜讗"转 砖专讘讗 住讜讘专 讗祝 讘讞诪抓 讻专' 讬讜讞谞谉 讛讬讛 诇讜 诇讜诪专 讘讬谉 讘诪讬谞讜 讘讬谉 砖诇讗 讘诪讬谞讜 讘谞讜转谉 讟注诐 讜诪讗讞专 砖讗诪专 讗住讜专 讗诇诪讗 讗祝 讘诪砖讛讜 讜诪砖讜诐 讞讜诪专讗 讚讞诪抓 讜讻讱 讛讬讗 砖谞讜讬讛 讘砖讗诇转讜转:



讜讬砖 讘讗讬诐 讘讚讬谞讜 讘讗讬住讜专 诪砖讛讜 诪讟注诐 讚讘专 砖讬砖 诇讜 诪转讬专讬谉 砖讗诪专讜 注诇讬讜 讗驻讬' 讘讗诇祝 诇讗 讘讟讬诇 砖讛专讬 诇讗讞专 讛驻住讞 讬讛讗 诪讜转专 讛讜讗讬诇 讜注诇 讬讚讬 转注专讜讘转 讛讜讗 讜讻谉 讻转讘讜讛 讙讚讜诇讬 讛诪讞讘专讬诐 讜讗注"驻 砖注诇 讬讚讬 转注专讜讘转 讗诪专讜 砖诪转讘注专讬谉 讻讙讜谉 讻讜转讞 讛讘讘诇讬 讜讞讘专讬讜 讜谞诪爪讗 砖讗讬谉 诇讛诐 诪转讬专讬谉 讗诇讜 讚讜拽讗 砖讛讞诪抓 注讬拽专 讙讚讜诇 讘讛诐 讜注诇 讝讜 讜讚讗讬 诇讗 讗诪专讜 讚诇讗 拽谞讬住 砖讛专讬 讗祝 讛讜讗 注讘专 注诇讬讜 讘拽讬讜诪讜 讛讜讗讬诇 讜讬砖 讘讜 讻讝讬转 讘讻讚讬 讗讻讬诇转 驻专住 讗讘诇 讻诇 砖讗讬谉 讛讞诪抓 讘讜 注讬拽专 讚讘专 砖讬砖 诇讜 诪转讬专讬谉 讛讜讗 讜讗讬谉 讛讚讘专讬诐 谞专讗讬谉 砖讛专讬 专' 讬讜讞谞谉 驻讬专砖谞讜 砖讛讜讗 住讜讘专 讻专' 砖诪注讜谉 讘诇讗讞专 讝诪谞讜 讜谞诪爪讗 砖讬砖 诇讜 诪转讬专讬谉 讜讗注驻"讻 讛讜讗 讗讜诪专 讘谞讜转谉 讟注诐 讜诇讗 讘诪砖讛讜 讜讗"转 砖专' 讬讜讞谞谉 诇讗 讛讬讛 住讜讘专 讚讬谉 讚讘专 砖讬砖 诇讜 诪转讬专讬谉 讛专讬 讛诇讻讛 诪讜讞诇讟转 讛讬讗 讘讻诇 讛转诇诪讜讚 讗注"驻 砖专' 砖诪注讜谉 讞讜诇拽 注诇讬讛 讘诪住讻转 (讬讜诐 讟讜讘) 谞讚专讬诐 谞"讞 讗' 讗诇讗 诇讗 谞讗诪专 诇讚讘专 砖讬砖 诇讜 诪转讬专讬谉 砖诇讗 讬讘讟诇 讗诇讗 讘诪讬谞讜 讗讘诇 砖诇讗 讘诪讬谞讜 讘讟诇 讜讻谉 驻讬专砖讜讛 讘转诇诪讜讚 讛诪注专讘 讻诪讜 砖讻转讘谞讜 讘诪拽讜诪讜 讜讗注"驻 砖砖诪讜注转 讛讗砖讛 砖砖讗诇讛 诪讬诐 讜诪诇讞 讛讗诪讜专讛 讘讗讞专讜谉 砖诇 讬讜诐 讟讜讘 诇"讞 讗' 讬专讗讛 讻诪转谞讙讚转 诇讝讜 讻讘专 转讬专爪谞讜讛 讘诪拽讜诪讛 讜注讜讚 砖讛专讬 讗祝 讘驻讬专讜专讬谉 砖讛谉 讘注讬谉 讗诪专讜 砖讗讬谉 注讜讘专 注诇讬讛诐 讗诇讗 讜讚讗讬 诇讗 谞讗诪专讛 讗诇讗 诪讞诪转 讞讜诪专讜 砖诇 讞诪抓 砖讗诇讜 诪讟注诐 讬砖 诇讜 诪转讬专讬谉 讛讬讛 诇讜 诇专' 讬讜讞谞谉 诇讗住讜专 讘诪讬谞讜 讘诪砖讛讜 讜讗"转 讜诇注讬拽专 讛讚讘专讬诐 诪讬讛讗 诪讗讬 讟注诪讗 讜讛专讬 讻诇 注爪诪讜 讚讘专 砖讬砖 诇讜 诪转讬专讬谉 讛讜讗 讜讘诪讬谞讜 诪讬讛讗 专讗讜讬 诇讗住讜专 讬专讗讛 诪驻谞讬 砖讛讞诪抓 讘诪讬谞讜 讗讬谉 诇讜 诪转讬专讬谉 砖讛专讬 讗祝 诇讗讞专 讛驻住讞 讗住讜专 讗祝 诇专' 砖诪注讜谉 讜讗注"讙 讚诇专' 砖诪注讜谉 讗讬谞讜 讗住讜专 讗诇讗 诪讚专讘谞谉 讜诪讟注诐 拽谞住 讜讛讬讛 专讗讜讬 诇讜诪专 砖诇讗 讛讞诪讬专讜 讘讜 诇讛拽诇 诇注砖讜转讜 讚讘专 砖讗讬谉 诇讜 诪转讬专讬谉 诪"诪 注讬拽专讜 讞讜诪专 讛讬讛 讜讗诐 拽爪转 拽讜诇讗 谞诪砖讻转 讛讬诪谞讜 讗讬谉 拽驻讬讚讗 砖讗祝 讚讘专 砖讬砖 诇讜 诪转讬专讬谉 砖诇讗 讬讘讟诇 讚讘专讬 住讜驻专讬诐 讛讜讗 讜讛诐 讗诪专讜 讜讛诐 讗诪专讜 讜谞诪爪讗 砖讗讬谉 讘讗讬谉 讘讞诪抓 诪爪讚 讚讘专 砖讬砖 诇讜 诪转讬专讬谉 讗诇讗 诪爪讚 讞讜诪专 讛讞诪抓 讜诪转讜讱 讻讱 讚讜拽讗 讘讝诪谞讜 讗讘诇 砖诇讗 讘讝诪谞讜 诪讜转专 讜诪"诪 讚讜拽讗 诇讗讞专 讝诪谞讜 讗讘诇 拽讜讚诐 讝诪谞讜 专"诇 诪砖砖 砖注讜转 讜诇诪注诇讛 讗住讜专 讗祝 诇专' 砖诪注讜谉 讻诪讜 砖讻转讘谞讜 讗诇讗 砖诪"诪 讚讜拽讗 讘驻讞讜转 诪砖砖讬诐 讗讜 讘谞转讬谞转 讟注诐 讗讘诇 讘诪砖讛讜 诇讗 讜诇讗 注讜讚 讗诇讗 砖讻诇 诪砖讛讜 讘拽讜讚诐 讝诪谞讜 诪讜转专 讘转讜讱 讛驻住讞 砖讻诇 砖谞转讘讟诇 讗讬谞讜 讞讜讝专 讜谞讬注讜专 讜讻谉 讻转讘讜讛 讙讚讜诇讬 讛诪驻专砖讬诐 讜诪"诪 讬砖 讛讜诇讻讬诐 讘拽讜讚诐 讝诪谉 讘诪砖讛讜 诪驻谞讬 砖驻讜住拽讬诐 讻专' 讬讛讜讚讛 讘拽讜讚诐 讝诪谉 讜讛专讬 讛讜讗 讗讬住讜专 讙诪讜专 讜讗祝 诇讚注转 讛驻讜住拽讬诐 讻专' 砖诪注讜谉 诪"诪 讛讜讗讬诇 讜讗讬住讜专 注砖讛 讚讛砖讘转讛 讗讬讻讗 讻诪讜 砖讻转讘谞讜 讛讜诇讻讬诐 讘讜 讘诪砖讛讜 讜讻诇 砖讻谉 诇讚注转 讛讘讗讬诐 讘讛 诪讞诪转 讚讘专 砖讬砖 诇讜 诪转讬专讬谉 砖专讗讜讬 诇讗住讜专 拽讜讚诐 讝诪谉 诪讟注诐 讚讘专 砖讬砖 诇讜 诪转讬专讬谉 讗祝 讘诪砖讛讜 讗诇讗 砖注讬拽专 讛讚讘专讬诐 讻讚注转 专讗砖讜谉:



讜诪讙讚讜诇讬 讛专讘谞讬诐 讬砖 诇讛诐 讘讝讛 讚注转 讗讞专转 诇讜诪专 砖专讘讗 驻住拽 讘讞诪抓 讘讝诪谞讜 讘诪砖讛讜 讻专讘 讜讛讜讗 讛讚讬谉 砖讚注转讜 讘讻诇 讗讬住讜专讬谉 砖讘诪讬谞诐 讘诪砖讛讜 讜诪讻讗谉 讻转讘讜 注诇 讞转讬讻转 讞诇讘 砖谞驻诇讛 讘拽讚专讛 砖诇 讘砖专 砖讗讜住专转 讘诪砖讛讜 讜诇诪讚转 诪讚讘专讬讛诐 砖讘砖专 讜讞诇讘 讛讗住讜专 诪讬谉 讗讞讚 讛讜讗 讜诪"诪 讗讬谉 讝讛 讻诇讜诐 砖讛专讬 专讘讗 讘注爪诪讜 驻住拽 讘砖讗专 讗讬住讜专讬谉 砖讗祝 讘诪讬谞谉 讘谞讜转谉 讟注诐 讗诇讗 讜讚讗讬 讚讘专讬诐 讗诇讜 讗讬谞诐 讗诇讗 讞诪抓 诪讬讛讗 讘诪砖讛讜 诇讚注转 专讜讘 驻讜住拽讬诐 讜诇讚注转 拽爪转 讘砖砖讬诐 讻诪讜 砖讘讬讗专谞讜 讜砖诪讗 转讗诪专 诇讚注转 讛讗讜诪专 讘砖砖讬诐 诇诪讛 讛讜爪专讻谞讜 诇讛讙注讬诇 讗转 讛讻诇讬诐 讬讘砖诇讜 讘讛诐 讬讜转专 诪砖砖讬诐 讜讻谉 拽讚专讜转 讘驻住讞 诪讛 注谞讬谉 砖诇讗 诇讘砖诇 讘讛诐 讘讬转专 诪砖砖讬诐 讜讗诐 诪驻谞讬 砖讗讬谉 诪讘讟诇讬谉 讗讬住讜专 诇讻转讞诇讛 讗讜 砖讛讜讗 讚讘专 砖讬砖 诇讜 诪转讬专讬谉 诇讗 谞讗诪专 讚讬谉 讘讬讟讜诇 讗住讜专 讜讚讬谉 讚讘专 砖讬砖 诇讜 诪转讬专讬谉 讗诇讗 讘转注专讜讘转 砖讬砖 讘讛 诪诪砖 讗讘诇 诇讗 讘转注专讜讘转 驻诇讬讟讛 讻诪讜 砖讬转讘讗专 诇讚注转 拽爪转 讜讻诇 砖讻谉 讘驻诇讬讟讛 砖讘砖注转 讘诇讬注转讛 讛讬讛 讛讬转专 讜讻谉 讻转讘讜讛 讛讙讗讜谞讬诐 讜讗驻砖专 诇讚注转 讝讛 砖讗住专讜讛 诪讞砖砖 砖诪讗 讬讘砖诇 诪讛诐 驻讞讜转 诪砖砖讬诐 讜讗祝 诇讚注转 讛讗讜诪专 砖住转诐 拽讚专讜转 诪砖讛讜 讛谉 驻讜诇讟讜转 讻诪讜 砖讬转讘讗专 讗驻砖专 砖讛讞诪讬专讜 讘讜 砖诇讗 诇讘讟诇 讗讬住讜专讜 诇讻转讞诇讛 讻讚讬 诇讙讚讜专 讘讛 讬讜转专 诪砖讗专 讗讬住讜专讬谉 诪爪讚 砖讗讬谉 讗讚诐 讘讚诇 讛讬诪谞讜 讜诪"诪 专讗讜讬 诇讛讞诪讬专 讘讗讬住讜专讜 讘诪砖讛讜 讜讻讚注转 专讜讘 驻讜住拽讬诐:





转讜住驻讜转 专讬"讚 (诪讛讚讜专讛 转诇讬转讗讛)

专讘 讗砖讬 讗诪专 讚讻"注 驻讜拽讬谉 讗转 讛拽讚讬诐 诇讛讗讻讬诇谉 诇讻诇讘讬诐 讜讚讻"注 讚讘专 讛讙讜专诐 诇诪诪讜谉 诇讗讬 讻诪诪讜谉 讚诪讬 讜讛讻讗 讘驻诇讜讙转讗 讚专讬讛"讙 讜专讘谞谉 拽诪讬驻诇讙讬 诪"讚 诪注诇 讻专讬讛"讙 讜诪"讚 诇讗 诪注诇 讻专讘谞谉 拽砖讬讗 诇讬 讟讜讘讗 讜谞讛讬 讚诇专讘谞谉 讚诇讗 诪爪讬 讬砖专讗诇 诇讗讬转讛谞讬 诪谞讬' 转专讬 讻讬讜诇 讛讙讝讘专 诇诪讜讻专讜 诇讙讜讬诐 讘转讜讱 讬诪讬 讛驻住讞 讚讗讟讜 讙讬讝讘专 诪讗讬 诪讬转讛谞讬 讗讬 诪讝讘讬谉 诇讬' 讛拽讚砖 拽讗 诪转转谞讬 讜讛拽讚砖 诇讗讜 讘专 讗讬住讜专讗 讛讜讗 讜讘砖诇诪讗 讗讬 讛讜讛 讗诪专讬' 讗讬谉 驻讜讚讬谉 讗转 讛拽讚砖讬诐 砖谞注砖讜 讟专驻讛 讗讬谉 驻讜讚讬谉 讗讜转谉 砖讗讬谉 驻讜讚讬谉 讗转 讛拽讚砖讬诐 诇讛讗讻讬诇谉 诇讻诇讘讬诐 讜讬诪讻专讜 讗讜转诐 诇讙讜讬诐 讗"讜 诪讗谉 讚住讘专 讚讗讬谉 驻讜讚讬谉 讗转 讛拽讚砖讬诐 诇讛讗讻讬诇谉 诇讻诇讘讬诐 住讘专 谞诪讬 讚讗讬谉 诪讜讻专讬谉 讗讜转谉 诇讙讜讬诐 讗讘诇 讛转讗 讚讗诪专讬' 讚讻"注 驻讜讚讬谉 讗转 讛拽讚砖讬诐 诇讛讗讻诇讬谉 诇讻诇讘讬诐 讻讬 讛讬讻讬 讚诪注诇 诇专讬讛"讙 诪讜砖诐 讛"讟 诇讬诪注讜诇 谞诪讬 诇专讘谞谉 讚讗注"讙 讚讬砖专讗诇 诇讗 诪爪讬 讝讘讬谉 诇讬' 砖讛讬讗 讗住讜专 讘讛谞讗转讜 诪爪讬 讙讝讘专 诇讝讘讜谞讬' 诇讙讜讬诐 讜讗讬谉 诇讜诪专 讚讗住讜专 诇诪讻讜专 拽讚砖讬诐 诇讙讜讬诐 诪砖讜诐 讚讝讬诇讗 诪诇转讗 讚讛讗 转谞谉 讘讘讻讜专讜转 讘驻' 讻诇 驻住讜诇讬 讛诪讜拽讚砖讬谉 讘"砖 讗讜诪专讬诐 诇讗 讬诪谞讛 讬砖专讗诇 注诐 讛讻讛谉 注诇 讛讘讻讜专 讜讘"讛 诪转讬专讬谉 讗驻讬诇讜 讙讜讬 讜诪驻专砖 讟注诪讗 讘讙诪专讗 诪讜砖诐 讚讻转讬讘 讘驻住讜诇讬 讛诪讜拽讚砖讬谉 讛爪讘讬 讜讛讗讬诇 讗诇诪讗 讻讬讜谉 砖谞驻讚讜 诪讜转专讬谉 诇讙讜讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 专讘 讗砖讬 讻讜' 讗讬 讙专住讬谞谉 讚讻"注 驻讜讚讬谉 讗"讻 诇专讘谞谉 讻讜' 诪"诪 讬诪讻专谞讜 诇谞讻专讬诐 讛讛拽讚砖 注爪诪讜 讻讜' 注讻"诇 讜诇驻"讝 专讘 讬讜住祝 讚诪讜拽讬 驻诇讜讙转讬讬讛讜 讘驻讜讚讬谉 讜讗讬谉 驻讜讚讬谉 讛"诪 诇讗讜拽诪讗 驻诇讜讙转讬讬讛讜 讗驻讬诇讜 讗诇讬讘讗 讚专讘谞谉 诇诪"讚 驻讜讚讬谉 诪注诇 讚诪爪讬 诇诪讜讻专讜 诇谞讻专讬诐 讛讛拽讚砖 注爪诪讜 讜诇诪"讚 讗讬谉 驻讜讚讬谉 诇讗 诪注诇 讚诇讗 诪爪讬 诇诪讜讻专讜 诇谞讻专讬诐 讜讗驻砖专 砖讛转讜住' 诪驻专砖讬诐 讻谉 讗讜拽诪转讗 讚专讘 讬讜住祝 诇专讘谞谉 讜诇讛讗讻讬诇 诇讻诇讘讬诐 诇讗讜 讚讜拽讗 诇讻诇讘讬诐 讚讬砖专讗诇 讗诇讗 讚注讻讜"诐 拽讗诪专 讗讘诇 专砖"讬 诇讗 驻讬专砖 讻谉 诇注讬诇 讗诇讗 诇讻诇讘讬诐 讗驻讬诇讜 讚讬砖专讗诇 讜讗驻砖专 讚谞讬讞讗 诇讬讛 诇讗讜拽诪讗 诇专"讬 讛讙诇讬诇讬 讜诇讻诇讘讬诐 讗驻讬诇讜 讚讬讚讬讛 讜拽"诇:


讘驻专砖"讬 讘讚"讛 讗讬 谞讬诪讗 讘谞"讟 讻讜' 讙诇讬 讚注转讬讛 讚讻专' 讬讛讜讚讛 住"诇 讚讗诪专 讗祝 诇讗讞专 讛驻住讞 讗住讜专 注讻"诇 诇讗讜 讚讜拽讗 讻专' 讬讛讜讚讛 讚讗"谞 讻专"砖 住"诇 讜拽谞讬住 诇讗讞专 讛驻住讞 讗祝 讘转注专讜讘讜转 转拽砖讬 诇讬讛 砖诇讗 讘诪讬谞讜 讗诪转讬 诪讜转专 讛讗 讬讛讬讘 讟注诪讗 讜诇讗 讗转讬 诇讗驻讜拽讬 讗诇讗 诪专"讬 讛讙诇讬诇讬 讜讚讜"拽:





讞讻诪转 砖诇诪讛

专砖"讬 讘讚"讛 诇讛讗 砖诪注转讗 讻讜' 讬砖专讗诇 讜讘讛讗 讻讜' 讛讚"讗:





讛讙讛讜转 讬注讘"抓

讙诪' 砖诇讗 讘讝诪谞讜 讘讬谉 讘诪讬谞谉 讘讬谉 砖诇讗 讘诪讬谞谉 诪讜转专讬谉. 爪"诇 讘讬谉 讘诪讬谞讜 讘讬谉 砖诇讗 讘诪讬谞讜 诪讜转专:


砖诐 砖诇讗 讘讝诪谞讜 讘讬谉 讘诪讬谞谉 讘讬谉 砖诇讗 讘诪讬谞谉. 爪"诇 讘讬谉 讘诪讬谞谉 讘讬谉 砖诇讗 讘诪讬谞讜:


砖诐 诪讜转专讬谉. 爪"诇 诪讜转专:





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 专讘 讞诪抓 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 讘诪砖讛讜.
讬讜"讚 (住讬' 拽讘 住"讚 讘讛讙讛"讛) 讚讘专 砖讬砖 诇讜 诪转讬专讬谉 讜讞讝专 讜谞讗住专 讻讜' 讜讬砖 讞讜诇拽讬谉, 讛谞讛 讚注转 讛讞讜诇拽讬诐 讛诪讛 砖讬讟转 讛专诪讘"诐 讜住讬讬注转讜 讚讟注诪讗 讚讞诪抓 讘诪砖讛讜 讚讛讜讬 讚讘专 砖讬诇"诪 讜讙讝专讜 讗讬谞讜 诪讬谞讜 讗讟讜 诪讬谞讜 诪砖讜诐 讞讜诪专讗 讚讞诪抓:
讜转诪讜讛 讚讗"讻 诪"讟 讚专"讬 讜专"诇 讚讞诪抓 讘讝诪谞讜 讘讬谉 讘诪讬谞讜 讘讬抓 砖诇讗 讘诪讬谞讜 讘谞"讟, 谞讛讬 讚诇讗 住"诇 诇讛讞诪讬专 讘讞诪抓 讬讜转专 诪"诪 讘诪讬谞讜 诪讚讬谞讗 诇讬转住专, 讚讛讜讬 讚讘专 砖讬诇"诪, 讜讻讘专 注诪讚 讘讝讛 讛专诪讘"谉 讘诪诇讞诪讜转 讘驻住讞讬诐, 讜转讬专抓 讚住"诇 诇专"讬 讻专讘谞谉 讚驻诇讬讙讬 注诇讬' 讚专"砖 讚讗诪专 讘谞讚专讬诐 (讚祝 谞讞) 讻诇 讚讘专 砖讬砖 诇讜 诪转讬专讬谉 诇讗 谞转谞讜 讞讻诪讬诐 讘讜 砖讬注讜专 注讻"诇:
讗讱 诇讻讗讜专讛 转诪讜讛 诪住讜讙讬讗 讚驻"拽 讚讘讬爪讛, 专"讗 讗讜诪专 诇注讜诇诐 住驻拽 讬讜"讟 住驻拽 讞讜诇 讛讜讬 讚讘专 砖讬诇"诪 讜讻讜' 讜讛转诐 拽讗讬 诇转专抓 驻专讻转 讛砖"住 注诇 专"讬 讚住"诇 诪砖讜诐 诪砖拽讬谉 砖讝讘讜, 注讬讬"砖 讛讬讟讘, 讛专讬 讙诐 专"讬 住"诇 讚讚讘专 砖讬诇"诪 诇讗 讘讟诇, 讜讗驻砖专 诇讚讞讜拽 讚专"讗 诇谞驻砖讬' 住"诇 讚诇讗 讘讟诇 讜谞拽讟 讻谉 诇拽讜砖讟讗 讚诪诇转讗, 讜诪"诪 讙诐 专"讬 谞讛讬 讚住"诇 讚讘讟诇 诪"诪 住"诇 讚住驻讬拽讗 讚专讘谞谉 诇讞讜诪专讗, 讜讛讗 讚拽转谞讬 讘住讬驻讗 谞转注专讘讛 讘讗诇祝 讗住讜专讜转 讝讛讜 讘讗诪转 诪砖讜诐 讚讘专 砖讘诪谞讬谉, 讜讻转谞讗 讚诇讬讟专讗 拽爪讬注讜转, 讚住"诇 讙诐 讘讚专讘谞谉 讻诇 砖讚专讻讜 诇诪谞讜转 诇讗 讘讟诇 讗诇讗 讚讘讗 专"讗 诇讛专讜讬讞 讚诇讗 谞爪讟专讱 诇讚讞讜拽 讚住讬驻讗 讗转讗谉 诇住驻拽 讟专驻讛 讜讚讜讞拽:
讜谞诇注"讚 讚诇讻讗讜专讛 拽砖讛 注诇 砖谞讜讬讬' 讚专"讗 讛谞"诇, 讛讗 讘讜讚讗讬 讙诐 诇讛诪拽砖谉 诇讗 谞注诇诐 讘专讬讬转讗 注专讜讻讛 讘谞讚专讬诐 (讚祝 谞讞) 讚讚讘专 砖讬诇"诪 诇讗 讘讟诇, 讜讘讬讜转专 讚诪讜讻讞 讻谉 诪讚拽讗诪专 讘砖诇诪讗 诇专讘讛 讜讻讜', 讜讗讬讱 讬转讬讬砖讘 讛住讬驻讗 谞转注专讘讛 讘讗诇祝 讗住讜专讜转, 注"讻 诪砖讜诐 讚讛讜讬 讬砖诇"诪, 讗诇讗 讚讛诪拽砖谉 讛讬讛 住"诇 讚诪"诪 住驻讬拽讗 讚专讘谞谉 诪讜转专, 讜讗"讻 讚专' 讗诇讬注讝专 讘讗 诇讞讚砖 讜诇讚诪讜转 讚讬谉 住驻拽 诇讚讬谉 讘讬讟讜诇, 讜讗诐 讻谉 注讬拽专 讞住专 诪谉 讛住驻专:
讜讘讬讜转专 拽砖讛 讚讛专诪讘"诐 讛砖诪讬讟 讚讬谉 住驻拽 讚专讘谞谉 讘砖讬诇"诪, 讜讻转讘 讛讛"诪 讻讬讜谉 讚讻转讘 诇讗 讘讟诇 诪诪讬诇讗 谞砖诪注 讚住驻讬拽讜 讗住讜专, 讜讗讬 谞讬诪讗 讚讛诪拽砖谉 讛讬' 住"诇 诇讞诇拽 讘讬谉 讘讬讟讜诇 诇住驻拽, 讜讻谉 专"驻 讘转讬专讜爪讜 讚诪讜拽讬 讚讜拽讗 讘住驻拽 讟专驻讛, 讗诇讗 讚专"讗 讞讬讚砖 讝讛 讚讙诐 住驻讬拽讜 讗讬住讜专, 讗讬讱 砖讬讬讱 诇讜诪专 讚讗讬谉 诪讛爪讜专讱 诇讛专诪讘"诐 诇讛讝讻讬专讜:
讜诇讝讛 谞专讗讛 讚讜讚讗讬 讛住讘专讗 驻砖讜讟讛 诇讚诪讜转 住驻拽 诇讘讬讟讜诇, 讗诇讗 讚讛诪拽砖谉 讛讬' 住"诇 讚注讬拽专 讚讬谞讜 讚讚讘专 砖讬诇"诪 诇讗 讘讟诇 讚讗诪专 专"砖 讘谞讚专讬诐 讝讛讜 专拽 讘讗讬住讜专 讚讗讜专讬讬转讗 讗讘诇 诇讗 讘讗讬住讜专 讚专讘谞谉, 讜诇讝讛 诇专讘讛 讚讗诪专 诪砖讜诐 讛讻谞讛 讛讬讛 谞讬讞讗 讙诐 讛住讬驻讗 讚谞转注专讘讛 讘讗诇祝 讻讜诇诐 讗住讜专讜转, 讗讘诇 诇专"讬 讜专讬"爪 驻专讬讱 讙诐 诪专讬砖讗 讙诐 诪住讬驻讗, 讜专讘 讗砖讬 讘讗 诇讞讚砖 讚讚讬谞讗 讚讬砖诇"诪 讛讜讗 讙诐 讘讚专讘谞谉 讜诪诪讬诇讗 讙诐 讛住驻拽 讘讚专讘谞谉 讗住讜专, 讜讻讬讜谉 砖讻谉 诪讬讜砖讘讬诐 讚讘专讬 讛专诪讘"谉 讛谞"诇, 讚讛谞讛 讘驻砖讜讟讜 讬"诇 注诇 拽讜砖讬讬转讬谞讜 讛谞"诇, 讚讗祝 讚专"讬 住讘专 讻专讘谞谉 讚专"砖 讚讚讘专 砖讬诇"诪 讘讟诇 诪"诪 诪讜拽讬 讛讘专讬讬转讗 讻专"砖 讚诇讗 讘讟诇, 讜讻讚讗诪专讬谞谉 讘砖谞讜讬讗 讚专"驻 讚讗祝 讚专"讬 住"诇 诇谞驻砖讬' 讗转 砖讚专讻讜 诇诪谞讜转, 诪"诪 诪讜拽讬 讛讘专讬讬转讗 讻转谞讗 讚诇讬讟专讗 拽爪讬注讜转, 讗诇讗 讚讛讬' 拽砖讛 讚讛讜"诇 诇讜诪专 诇专"讗 讛讗 诪谞讬 专"砖 讛讬讗 讜讻讚讗诪专 专"驻 讛讗讬 转谞讗 讚诇讬讟专讗 拽爪讬注讜转 讛讜讗, 讜诇驻讬 讚讘专讬谞讜 谞讬讞讗, 讻讬讜谉 讚讙诐 讛诪拽砖谉 讬讚注 讚讗转讬讗 讛讘专讬讬转讗 讻专"砖 讻诪讜 讚爪"诇 诇专讘讛 讗诇讗 讚讘讗 诇讜诪专 讚诪讗谉 讚住"诇 讚诇讗 讘讟诇 住"诇 讙诐 讘讚专讘谞谉 诇讗 讘讟诇 讜讝讛 诇讗 诪爪讬谞讜 诪驻讜专砖 讘讚专"砖 讜诇"砖 诇讜诪专 讛"诪 专"砖 讛讬讗 讜讚讜拽.
讗讜诇诐 讘讬住讜讚 讚讘专讬 讛专诪讘"谉 诇讗 讝讻讬转讬 诇讛讘讬谉, 讚讛讗 专讘谞谉 诇讗 驻诇讬讙讬 注诇讬' 讚专"砖 诇注谞讬谉 讬砖诇"诪, 讗诇讗 讚讛讜住讬驻讜 讚讗驻讬诇讜 讚讘专 砖讗诇"诪 诪爪讬谞讜 讚诇讗 讘讟诇 讻讙讜谉 砖讘讬注讬转, 讜讝讛 转诪讬讛 注爪讜诪讛.
讜讗讱 讘住讙谞讜谉 讚讘专讬 讛专诪讘"谉 讛讬' 谞"诇 讘讗讜驻谉 讗讞专, 讜讛讬讬谞讜 讘诪讛 讚诪爪讬谞讜 讘讘讬爪讛 (讚祝 讻讚) 讘诪转谞讬' 诪爪讜讚讜转 讞讬讛 讜注讜驻讜转 讚驻诇讬讙讬 讚转"拽 住讘专 讚住驻拽 诪讜讻谉 讗住讜专, 讜专"讙 住讘专 讚住驻拽 诪讜讻谉 诪讜转专, 讜注讬' 讘讛讛"诪 砖讛讘讬讗 讘砖诐 专砖讘"讗 讚住' 诪讜讻谉 讗住讜专 诪讘' 讟注诪讬诐, 讗' 讚诪讜讻谉 讛讜讗 讗讬住讜专 讞诪讜专, 讘' 讚讛讜讬 讬砖诇"诪, 讗"讻 注讻"驻 专"讙 讚诪讬拽诇 讘住驻拽 诪讜讻谉 诪讜讻讞 讚住"诇 讚住驻拽 讚专讘谞谉 诪讜转专 讘讚讘专 砖讬诇"诪, 讜讬"诇 讚住"诇 诇专"讬 讚注谞讬谉 讘讬讟讜诇 讜注谞讬谉 住驻拽 讚专讘谞谉 讻讞讚讗 讛诐 讜讻讚住"诇 诇专讘 讗砖讬, 讜讗"讻 讻讬讜谉 讚专"讙 住讜讘专 讚住驻拽 讚专讘谞谉 诪讜转专 讘讬砖诇"诪, 讛"谞 讛讚讬谉 讚讘讟诇, 讜驻诇讬讙 注诇 专"砖 讜住"诇 诇专"讬 讻专"讙 讘讝讛, 讜谞讻讜谉.
讗诪谞诐 讘讝讛 讚讗谞讞讬转 诇谉 讞讚讗 诇讬讬砖讘 砖讬谞讜讬讗 讚专"讗 讗诇讬讘讗 讚专"讬 讚诪讜拽讬 讛讘专讬讬转讗 讻专"砖 讜专"讬 住"诇 讻专"讙, 讗转拽讬祝 诇谉 讞讚讗, 讚讬拽砖讛 诇谉 讘讛讬驻讜讱 注诇 砖讬谞讜讬讗 讚专"驻 讚谞讚讞拽 住讬驻讗 讗转讗谉 诇住驻拽 讟专驻讛 讘诪诪谞"驻 讗讬 住"诇 诇专"驻 讙"讻 讘住讘专讗 讻专"讗 讚讘讬讟讜诇 讜住驻拽 讻讛讚讚讬 讜讙诐 住"诇 讚讙诐 讘讗讬住讜专讗 讚专讘谞谉 讬砖 讚讬谞讗 讚讬砖诇"诪, 讗"讻 讗诪讗讬 讘讗诪转 谞讚讞拽 讚住讬驻讗 讘住驻拽 讟专驻讛 讜讻转谞讗 讚诇讬讟专讗 拽爪讬注讜', 讛讗 注讚讬祝 讬讜转专 诇讗讜拽诪讬 讛讻诇 讘谞讜诇讚讜 讘讬讜"讟, 讜专讬砖讗 讜住讬驻讗 讻专"砖 讚讚砖讬诇"诪 诇讗 讘讟诇, 讜讙诐 住驻讬拽讜 讗住讜专, 讜讗诐 住"诇 诇专"驻 讚讬砖 讞讬诇讜拽 讗祝 讚诇讗 讘讟诇 诪"诪 住驻讬拽讗 讚专讘谞谉 诇拽讜诇讗, 讗讜 讚住"诇 讚讘讗讬住讜专讗 讚专讘谞谉 诇讬讻讗 讚讬谉 讬砖诇"诪, 讬拽砖讛 讘讛讬驻讜讱 讗讛讛讬讗 讚专"讬 讚住讘专 讞诪抓 讘讝诪谞讜 讘住' 讛讗 讛讜讬 讚砖讬诇"诪 讻驻讬 诪讛 讚拽讬讬诪讬谞谉 注转讛 讚诪讚专讘谞谉 讚专"砖 诇讬讻讗 专讗讬讛 讚驻诇讬讙讬 讜讘讛讻专讞 讚专"讬 住"诇 讻专"讙 讚诪讬拽诇 讘住驻拽 诪讜讻谉, 讜讗诐 讗讬转讗 讚住驻讬拽讗 拽讬诇 诪讚讬谉 讘讬讟讜诇 讗讜 讚讘讗讬住讜专讗 讚专讘谞谉 诇讗 讗诪专讬谞谉 讬砖诇"诪, 诪诪讬诇讗 讗讬谉 专讗讬' 诪专"讙 讚驻诇讬讙 注诇 专"砖, 讜讻讬讜谉 讚诪讜讻讞 诪诪讬诇讗 诪讚讘专讬 专"讬 讘讞诪抓 讚住"诇 讚住驻拽 砖讜讛 诇讘讬讟讜诇, 讜住"诇 讙"讻 讚讗讬住讜专讬谉 讚专讘谞谉 砖讜讬诐 诇讗讬住讜专讬 讚讗讜专讬讬转讗 诇注谞讬谉 讬砖诇"诪, 讗"讻 诪诪讬诇讗 专讜讜讞讗 砖诪注转转讗 诇讗讜拽诪讬 讛讻诇 讘讬讜"讟 讜讻专"砖, 讜讝讛讜 拽讜砖讬讗 注爪讜诪讛.
讜诇讝讛 谞专讗讛 诇注谞"讚 讘讚注转 讛专诪讘"诐 讘讗讜驻谉 讗讞专, 讘讛拽讚诐 住讜讙讬讗 讚讙讬讟讬谉 (讚祝 讻讞 注"讘) 讜诇讻讗讜专讛 拽砖讛 讟讜讘讗 讗诪讗讬 讚驻专讬讱 专讘 诪砖专砖讬' 讚专' 讬讛讜讚讛 讗讚专' 讬讛讜讚讛 讜诇讗 专诪讬 讙"讻 诪讛讗讬 诪诇转讗 讙讜驻讗 讚专' 讬讜住讬 讗讚专' 讬讜住讬 讜讘讛讛讜讗 讚诇讜拽讞 讬讬谉 讗住讜专 讚住"诇 讗讬谉 讘专讬专讛, 讜讘讛讛讬讗 讚诪讛 讛讬讗 讘讗讜转谉 讛讬诪讬诐 住"诇 诇专' 讬讜住讬 讚讻讬 诪讬讬转 讛讜讬 讙讬讟讗, 讜讟注诪讗 讘注讬 讚砖讘拽 讚专' 讬讜住讬 讜谞拽讟 讚专' 讬讛讜讚讛.
讜谞"诇 讘讛拽讚诐 讚讘专讬 转讜住' 砖诐 (讚"讛 专"讬 讜专"讬 讜专"砖) 注讬' 讘诪讛专砖"讗, 讜讚讘专讬讜 转诪讜讛讬诐, 讚讗"讻 注讚讬讬谉 拽砖讛 讚专' 讬讜住讬 讗讚专讘讬 讬讜住讬, 讚讗诪讗讬 讻讬 诪讬讬转 讛讜讬 讙讟 讜讚讗讬 讛讗 住"诇 讚讛讜讬 住驻拽 讗诐 诪讛讬讜诐 讗诐 诪转讬 诪注讻砖讬讜 拽讗诪专 讗讜 讚讻讜讜谞转讜 诇诪注转 砖讗谞讬 讘注讜诇诐, 讜诇讛讱 爪讚 讚讛讜讬 讻讗讜诪专 诪注转 砖讗谞讬 讘注讜诇诐 讙诐 讻讬 诪讬讬转 诇讗 诇讬讛讜讬 讙讬讟讗 讚诪拽专讬 讗讬谞讜 注讜诪讚 诇讛转讘专专, 讜谞专讗讛 讘讘讬讗讜专 住讜祝 讚讘专讬 转讜住' 讚讚讜拽讗 专"讬 讚住"诇 讚诪讞讝讬专讬谉 讝讛 诇讝讛 讘讬讜讘诇, 讜诇讻讗讜专讛 注讚讬讬谉 讬拽砖讛 诪讚专' 讬讜住讬 讚住"诇 讘注讬专讜讘讬谉 诇讗 讞讬诇诇 讜讗讬讱 诪住驻拽讗 诇讬讛 讘拽谞讬谉 驻讬专讜转 讛讗 讗讬 诇讗讜 讻拽谞讬谉 讛讙讜祝 讗讬讱 诪砖讻讞转 讚诪讬讬转讬 讘讻讜专讬诐, 讜讘住讜讻讛 讘转讜住' 讜讘专"砖 讘讚诪讗讬, 住讬讬诪讜 讘讗诪转 讚诇讗 讬转讻谉 诇专' 讬讜住讬, 讜讚讘专讬 转讜住' 讚讛讻讗 拽砖讬诐.
讜爪"诇 讚讘讗诪转 诪讛 讚住讘专 专"讬 诇讗 讞讬诇诇 讛讬讬谞讜 讚诪住驻拽讗 诇讬讛 讗讬 讛讚讬谉 讚讗讬谉 讘专讬专讛 讗讜 讚讬砖 讘专讬专讛, 讜诪砖"讛 诪住驻拽讗 诇讬讛 讙"讻 讗诐 拽谞讬谉 驻讬专讜转 讻拽谞讬谉 讛讙讜祝 讚诪讬 讚诇讛爪讚 讚讗讬谉 讘专讬专讛 诪讜讻讞 讚讻拽谞讬谉 讛讙讜祝 讚诪讬 讜诇爪讚 讚讬砖 讘专讬专讛 讗讬谞讜 讛讻专讞, 讜讛讗 讚谞拽讟讜 转讜住' 讘拽讜砖讬讬转诐 讙"讻 诪讚专"讬 讛讬讬谞讜 讚讗诐 谞讬诪讗 讚讬讛讬讛 讛讻专讞 讚专' 讬讜住讬 住"诇 讚讛讜讬 住驻拽 讗诐 讬砖 讘专讬专讛 讗讜 讗"讘, 讗"讻 讗讬讱 驻专讬讱 专' 讬讜住讬 讘注讬专讜讘讬谉 讚专"砖 讗讚专"砖 诪诇讜拽讞 讬讬谉 注诇 转讞讜诪讬谉, 讜讗诪专讬谞谉 注诇讛 讚住"诇 诇专"讬 讚诪讗谉 讚住讘专 讗"讘 诇"砖 讚讗讜专讬讬转讗 诇"砖 讚专讘谞谉, 讜讗诐 讗讬转讗 讚诪爪讬谞讜 转谞讗 讚住"诇 诇住驻拽 讗诐 讬"讘 讗诐 讗"讘, 诪诪讬诇讗 讛讚讬谉 讚讘讚讗讜专讬讬转讗 讗"讘, 讜讘讚专讘谞谉 讬砖 讘专讬专讛, 讜讗"讻 讚诇诪讗 讙诐 专"砖 住"诇 讛讻讬, 讜诇讝讛 转讬专爪讜 讚讗驻砖专 讚诪"诪 讗讬谉 诪讞讝讬专讬谉 讘讬讜讘诇. 讜诪砖"讛 住"诇 诇专讘 讬讜住祝 讚诇讗 诪爪讬谞讜 转谞讗 讚诪住驻拽讗 诇讬讛 讘讚讬谉 讘专讬专讛 讜专' 讬讜住讬 住"诇 讚讘讜讚讗讬 讗"讘 讜诪"诪 讗讬谉 诪讞讝讬专讬谉, 讗讘诇 专"讬 讚住"诇 讚诪讞讝讬专讬谉 住"诇 讘讗诪转 讗诇讬讘讗 讚专"讬 讚诪住驻拽讗 诇讬讛 讘讚讬谉 讘专讬专讛.
讜诇驻"讝 诪讬讜砖讘讬诐 讚讘专讬 诪讛专砖"讗 讛谞"诇. 讚讬"诇 讚讻讜讜谞转 转讜住' 讚讘注讜诪讚 诇讛转讘专专 住"诇 诇专"讬 讘讜讚讗讬 讬"讘, 讜讘讗讬谞讜 注讜诪讚 诇讛转讘专专 诪住驻拽讗 诇讬讛 讘讚讬谉 讘专讬专讛, 讗"讻 讬"诇 诪砖"讛 诇讻讬 诪讬讬转 讛讜讬 讙讬讟讗 讚讛讜讬 住"住 住驻拽 讚诪注讻砖讬讜 拽讗诪专 讜注讜诪讚 诇讛转讘专专 讚讜讚讗讬 讬"讘, 讜讗转"诇 讚诪注转 砖讗谞讬 讘注讜诇诐 拽讗诪专 讚讛讜讬 讗讬谞讜 注讜诪讚 诇讛转讘专专 诪"诪 讚诇诪讗 讙诐 讘讝讛 讬砖 讘专讬专讛, 讜讗祝 讚讛讜讬 住"住 讘讗转讞讝拽 讗讬住讜专讗 讚讗"讗, 诪"诪 讘住驻讬拽讗 讚讚讬谞讗 讗讬谉 讛讞讝拽讛 诪讻专注转 讻诪讜 讚讘讗专转讬 讘诪拽讜诐 讗讞专 讘注讝讛"讬, 讜诇驻"讝 谞讬讞讗 注诇 拽讜砖讬讬转谞讜 讛谞"诇, 讚诇讗 讛讜"诪 诇诪专诪讬 讚专' 讬讜住讬 讗讚专' 讬讜住讬, 讚讬"诇 讚讛讗 讚讗讜住专 讘诇讜拽讞 讬讬谉 诪砖讜诐 讚诪住驻拽讗 诇讬讛 讘讚讬谉 讘专讬专讛. 讜讛讬讬谞讜 讘讗讬谞讜 注讜诪讚 诇讛转讘专专, 讜诪砖"讛 诇讻讬 诪讬讬转 讛讜讬 讙讬讟讗 讚讛讜讬 住"住, 诪砖"讛 驻专讬讱 专拽 讚专' 讬讛讜讚讛 讗讚专"讬, 讚讻讬讜谉 讚住"诇 讚讜讚讗讬 诪注转 砖讗谞讬 讘注讜诇诐 拽讗诪专 讗诪讗讬 讛讜讬 讙讬讟讗, 讜诇驻"讝 讬"诇 讚诪讛 讚住"诇 诇专' 讬讜住讬 讚讘讗讜转谉 讛讬诪讬诐 讛讬讗 住驻拽 讗"讗 讚诪住驻拽讬' 讗诐 诪注讻砖讬讜 讗诐 诪注转 砖讗谞讬 讘注讜诇诐 讛讬讬谞讜 讚诪讛"讟 注爪诪讜 讚诪住讜驻拽 讗诐 讘讗讬谞讜 注讜诪讚 诇讛转讘专专 讬砖 讘专讬专讛 讗讜 讗"讘. 讜转诇讬讗 讘讝讛 讚讗诐 讬"讘 讜住讙讬 诇讬讛 讘讙讬专讜砖讬谉 讘专讙注 拽讜讚诐 诪讜转讜 讗诪专讬谞谉 讚讻讜讜谞转讜 诇讻讱 讻讬讜谉 讚专爪讜谞讜 专拽 诇驻讜讟专讛 诪讬讘讜诐 诇诪讛 诇讜 诇讙专砖 诪讬讚 讜讻讚住"诇 诇专"诪 讚讛讜讬 讻讗讜诪专 诪注转 砖讗谞讬 讘注讜诇诐, 讗诇讗 讚讚诇诪讗 讘讗讬谞讜 注讜诪讚 诇讛转讘专专 讗讬谉 讘专讬专讛 讜讗讬谞讜 讬讻讜诇 诇讙专砖讛 讘诪注转 砖讗谞讬 讘注讜诇诐, 讜诪讜讻专讞 诇讙专砖讛 讘诪注讻砖讬讜 讗诐 诪转讬, 讜讗"讻 诇讻讬 诪讬讬转 讛讜讬 讙讟 讘诪诪谞"驻, 讚讗诐 讘讗讬谞讜 注讜诪讚 诇讛转讘专专 讗"讘 讗"讻 诪驻专砖讬谉 讚讘专讬讜 讚诪注讻砖讬讜 拽讗诪专 讚讝讛 注爪诪讜 专爪讜谞讜, 砖转转讙专砖 讘诪讛 讚诪爪讬转 诇讛转讙专砖, 讜讛讜讗 谞讻讜谉 诪讗讚 讘注讝讛"讬.
讜讛谞讛 注讚讬讬谉 拽砖讛 讘住讜讙讬讬谉 讚讗诪讗讬 驻专讬讱 专讘 诪砖专砖讬讗 讚专"讬 讗讚专"讬 讜诇讗 讚专"砖 讗讚专"砖, 讜专讘讬谞讗 驻专讬讱 [诇驻讬 讛讬砖 讙讜专住讬谉 讗"诇 专讘讬谞讗 诇专讘讗] 讚专"砖 讗讚专"砖 讜诇讗 讚专"讬 讗讚专"讬. 讜讗祝 讚讛讗 讚诇讗 驻专讬讱 专讘 诪砖专砖讬讗 讚专"砖 讗讚专"砖 讬"诇 讚住"诇 讚注诇 诪谞转 砖讬专爪讛 注"诪 砖诇讗 讬诪讞讛 讗讘讗 拽讗诪专, 讜讘讝讛 诇讗 转诇讬讗 讘讘专讬专讛 讻讬讜谉 讚诪注砖讛 拽讬讚讜砖讬谉 诇驻谞讬谞讜 讜诪讞讜住专 诪注砖讛 诪讞讗讛 诇讘讟诇 讛诪注砖讛, 讙诐 讬"诇 注"驻 住讜讙讬讗 讚拽讬讚讜砖讬谉 (讚祝 谞 注"讗) 讗诇讗 讗专"讬 诪讛讻讗 讛诪拽讚砖 讗转 讛讗砖讛 讜讻讜' 讗"诇 讗讘讬讬 讚诇诪讗 砖讗谞讬 讛转诐 讜诇讞讜诪专讗, 讛专讬 讚专"讬 住"诇 讛讬讻讗 讚住转诪讗 拽转谞讬 诪拽讜讚砖转 讛讬讬谞讜 讗驻讬诇讜 诇拽讜诇讗, 讜讗讘讬讬 住"诇 讚讬"诇 讚诇讞讜诪专讗 拽讗诪专, 讗"讻 讬"诇 讚专讘 诪砖专砖讬讗 住"诇 讻讗讘讬讬, 讜诪砖"讛 诇讗 讛讜"诪 诇讛拽砖讜转 讚专"砖 讗讚专"砖, 讚讬"诇 讚专"砖 讘诇讜拽讞 讬讬谉 住"诇 讚诇讞讜诪专讗 讗诪专讬谞谉 讗"讘 讚诪住驻拽讗 诇讬讛 讘讚讬谉 讘专讬专讛, 讜讛讛讬讗 讚讗诐 专爪讛 讛讗讘 诪拽讜讚砖转, 讛讬讬谞讜 讙"讻 诪住驻拽, 讜专讘讬谞讗 住"诇 讚诪拽讜讚砖转 诪砖诪注 讗祝 诇拽讜诇讗, 诪砖"讛 驻专讬讱 讚专"砖 讗讚专"砖:
讗讜诇诐 注讻"驻 讘讛讬驻讜讱 拽砖讛 讗诪讗讬 诇讗 驻专讬讱 专讘讬谞讗 讚专"讬 讗讚专"讬, 讙诐 拽砖讛 注诇 专讘 诪砖专砖讬讗 讜专讘讬谞讗, 讛讗 讘讗诪转 拽转谞讬 诇讛讚讬讗 讛讟注诐 诪砖讜诐 砖诪讗 讬讘拽注, 讜讗祝 讚转讜住' 讘注讬专讜讘讬谉 谞讝讛专讜 讘讝讛 讚诇讟注诪讬讬讛讜 讚专"诪 拽讗诪专讬 讗祝 讚讗讬谞讛讜 诇谞驻砖讬讬讛讜 诇讗 住"诇 诇讞砖砖讗 讚讬讘拽注, 诪"诪 诪拽砖讬谉 诇讜, 讜讛讘讬讗讜 专讗讬讛 讚诪爪讬谞讜 讻讬讜爪讗 讘讝讛, 诪"诪 注讚讬讬谉 讚讜讞拽, 讜谞讛讬 讚诪爪讬谞讜 讻谉, 诪"诪 诪讛"转 诇讚讞讜拽 讻谉 讜诇注砖讜转 诪讝讛 驻专讻讗, 讚诇诪讗 讟注诪讬讬讛讜 诪砖讜诐 讚砖诪讗 讬讘拽注, 讜讘讛讻专讞 诇讚讞讜拽 讚住"诇 诇讛谞讱 讗诪讜专讗讬 诪住讘专讗 讚讗讬谉 专讗讜讬 诇讞讜砖 诇砖诪讗 讬讘拽注, 讜讘讜讚讗讬 专拽 诇讟注诪讬讬讛讜 讚专"诪 拽讗诪专讬, 讜讚讜讞拽:
讜讘讬讜转专 拽砖讛 讗祝 讗诐 谞讚讞讜拽 讻谉 诪"诪 讬拽砖讛 诪住讜讙讬讗 讚讙讬讟讬谉 (讚祝 讻讞 注"讘) 诪转拽讬祝 诇讛 专讘 诪砖专砖讬讗 注专讘讱 注专讘讗 爪专讬讱, 讛专讬 讚住"诇 讚讞砖砖讗 砖诪讗 讬讘拽注 讛讜讗 讘讚讜诪讛 诇讞砖砖讗 砖诪讗 讬诪讜转, 讗"讻 讻讬讜谉 讚诪爪讬谞讜 转谞讗 讚讛专"讝 讙讬讟讱 砖注讛 讗讞讚 拽讜讚诐 诇诪讬转转讬 讚讞讬讬砖讬谞谉 诇诪讬转讛. 诪诪讬诇讗 讛讗讬 转谞讗 住"诇 讚讞讬讬砖讬谞谉 诇砖诪讗 讬讘拽注 住"诇 讙"讻 讚讞讬讬砖讬谞谉 诇诪讬转讛, 讗"讻 专讘 诪砖专砖讬讗 诇砖讬讟转讬讛 诪谞"诇 诇诪专诪讬 讚专"讬 讗讚专"讬 讚诇诪讗 讙诐 专"讬 住"诇 讻讛讗讬 转谞讗 讚讛专"讝 讙讬讟讱 讚讞讬讬砖讬谞谉 诇诪讬转讛, 讜讛"谞 诇砖诪讗 讬讘拽注:
讜谞"诇 讘讛拽讚诐 讚讘专讬 讛诇讞"诪 专讬砖 讛诇' 谞讝讬专讜转, 讜讛谞讛 讘诪"砖 讘讬砖讜讘 讚讘专讬 讛专诪讘"诐 讚住"诇 讚讞讬讬砖讬谞谉 诇诪讬转讛, 讜讗注驻"讻 驻住拽 讚讘讛诪讛 讻砖专 诇讚讜驻谉 住讜讻讛, 讛讬讬谞讜 诪砖讜诐 讚讘拽砖讜专讛 讜诪转讜讞讛 讘讗砖诇讬 诪诇注讬诇 讛讜讬 讞砖砖 专讞讜拽 讚转诪讜转 讜讻讬讜爪讗, 住讘专讗 讝讜 讻转讜讘讛 讘专讬讟讘"讗 诇讬讬砖讘 诇诪讛 讚住"诇 诇专讘讗 讚讟注诪讗 讚专"讬 砖诪讗 讬讘拽注, 讗"讻 讗诪讗讬 诇讗 讞讬讬砖 讘讘讛诪讛 诇住讜讻讛 诇诪讬转讛 诪讟注诐 讛谞"诇 讚讻讜诇讬 讛讗讬 诇诪讬转讛 讜讻讬讜爪讗 诇"讞 注讬讬"砖, 讗讜诇诐 拽讜砖讬转 讛诇讞"诪 讛砖谞讬讛 注讚讬讬谉 拽砖讛 诇专"讝 讚诪讜拽讬 驻诇讜讙转讗 讚专"诪 讜专"讬 讘讗讬谞讛 拽砖讜专讛 讜讘讞砖砖讛 讚转讘专讞, 讗"讻 专"讬 讚诇讗 讞讬讬砖 诇砖诪讗 转讘专讞 讻"砖 讚诇讗 讞讬讬砖 诇诪讬转讛 讜专"诪 诇讗 驻诇讬讙 专拽 诪讟注诐 砖诪讗 转讘专讞 讗讘诇 诇诪讬转讛 诇"讞 讗祝 讘讗讬谞讛 拽砖讜专讛 讗"讻 讘专讬讬转讗 讚讛专"讝 讙讬讟讱 讛谞"诇 讗诪讗谉 转专诪讬讬讛, 注"砖:
讜谞诇注"讚 诇讬讬砖讘 讚讬"诇 讚专"讝 住"诇 讚诪讗谉 讚诇讗 讞讬讬砖 诇砖诪讗 讬讘拽注, 讛"谞 住"诇 讚诇"讞 诇诪讬转讛, 讜注"讻 讟注诪讗 讚专"诪 讚砖诪讗 转讘专讞, 讜诪诪讬诇讗 讻讬讜谉 讚驻诇讬讙 专"讬 讚诇"讞 诇砖诪讗 转讘专讞, 讻"砖 讚诇"讞 诇诪讬转讛, 讜注"讻 讟注诪讗 讚专"讬 讘诇讜拽讞 讬讬谉 诪砖讜诐 讚讗"讘, 讜诇讚讘专讬讜 讚专"诪 拽讗诪专, 讗讜诇诐 诪"诪 诪讞诪转 拽讜砖讬讗 讚专"砖 讗讚专"砖 讘注讬专讜讘讬谉 诪讛讛讬讗 讚讗诐 专爪讬转讬 讗诇讱 住"诇 诇专"讝 讚诪讜讻专讞讬谉 诇讜诪专 讚讟注诪讗 讚专"砖 诪砖讜诐 讚砖诪讗 讬讘拽注 讻讚诪住拽讬谞谉 讘注讬专讜讘讬谉, 讜讛讬讬谞讜 讚专"讬 诇讚讘专讬讜 讚专"注 拽讗诪专, 讗讘诇 专"砖 讟注诪讗 讚谞驻砖讬讛 拽讗诪专, 讜讗"讻 讬"诇 讚讛讘专讬讬转讗 讛专"讝 讙讬讟讱 讻专"砖 讚讞讬讬砖 诇砖诪讗 讬讘拽注 讛"讛 诇诪讬转讛:
讜诇驻"讝 讬"诇 讛讗 讚驻专讬讱 专讘 诪砖专砖讬讗 讚专"讬 讗讚专"讬 讗祝 讚诪爪讬谞讜 转谞讗 讚讞讬讬砖 诇诪讬转讛, 讜诪诪讬诇讗 讛"讛 诇砖诪讗 讬讘拽注 诇诪讛 讚住"诇 诇专"诪 注专讘讱 注专讘讗 爪专讬讱, 诪"诪 驻专讬讱 讚专"讬 讗讚专"讬 诪诪讛 讚住"诇 诇专"讬 讚讘讛诪讛 讻砖专 诇讚讜驻谉 住讜讻讛, 讛专讬 讚诇"讞 诇诪讬转讛, 讗注"讻 讚讟注诪讗 讚专"讬 诪砖讜诐 讚讗讬谉 讘专讬专讛 讜专拽 诇讚讘专讬讜 讚专"诪 诇讚讬讚讱 讚讞讬讬砖转 讙讘讬 住讜讻讛 诇诪讬转讛 谞讬讞讜砖 诇讬讘拽注, 讜诇驻"讝 诪诪讬诇讗 诪讬讜砖讘 诪讛 讚诇讗 驻专讬讱 讚专"讬 讗讚专' 讬讜住讬 讜讻谉 讚专"砖 讗讚专"砖, 讜讬"诇 讚讟注诪讬讬讛讜 砖诪讗 讬讘拽注 讜诇讗 驻专讬讱 专拽 诪讚专' 讬讛讜讚讛 诇砖讬讟转讬讛 讘住讜讻讛, 讜拽"诇, 讜专讘讗 诪砖谞讬 讚诪"诪 讟注诪讗 讚专"讬 诪砖讜诐 砖诪讗 讬讘拽注, 讜砖讗谞讬 讘讛讛讬讗 讚住讜讻讛 讚讛讜讬 讞砖砖 专讞讜拽 讚诪讬讬转讗 讜讻讬讜爪讗 讜讻谞"诇:
讜诇驻"讝 讬砖 诇讬讬砖讘 讙"讻 讘诪讛 讚驻专讬讱 专讘讬谞讗 讚专"砖 讗讚专"砖 讜诇讗 讚专"讬 讗讚专"讬, 讜讛讬讬谞讜 讚讘住讜讙讬讗 讚诪谞讞讜转 (讚祝 住讞) 转讜专诪讬谉 诪砖诇 讬砖专讗诇 诪讘讜讗专 讚专"诪 讜专"讬 住"诇 讚诪讬专讜讞 谞讻专讬 讞讬讬讘 诪讚讗讜专讬讬转讗, 讜专"砖 讜专' 讬讜住讬 住"诇 讚讻讜转讬诐 讙讬专讬 讗专讬讜转 讜讙诐 诪讬专讜讞 讛谞讻专讬 驻讟讜专 诪讚讗讜专讬讬转讗, 讜诇驻"讝 诇讻讗讜专讛 拽砖讛 讘住讜讙讬讗 讚注讬专讜讘讬谉, 讚讗诪专讬谞谉 注诇讛 专讜诪讬讗 讚专"讬 讗讚专"讬 讚专"砖 讗讚专"砖, 讚诇诪讗 住"诇 讘讚讗讜专讬讬转讗 讗讬谉 讘专讬专讛 讜讘讚专讘谞谉 讬"讘, 讛讗 诇专"砖 诇砖讬讟转讬讛 讙诐 讘诇讜拽讞 讬讬谉 讛讜讬 讚专讘谞谉, 讻讬讜谉 讚讻讜转讬诐 讙讬专讬 讗诪转, 讜诪讬专讜讞 讛谞讻专讬 驻讟讜专 诪讚讗讜专讬讬转讗, 讜爪"诇 讚诪"诪 讛讜讬 砖讜专砖 讚讗讜专讬讬转讗, 讜讘诪"砖 转讜住' 砖诐 讙讘讬 讗讙讜讚讛 砖诇 讬专拽.
讜诇驻"讝 讬"诇 讚专讘讬谞讗 诇讗 专爪讛 诇诪专诪讬 讚专"讬 讗讚专"讬, 讚讬"诇 讟注诪讗 讚专"讬 砖诪讗 讬讘拽注 讜讘讛讛讬讗 讚住讜讻讛 砖讗谞讬 讚诇诪讬转讛 讜讻讬讜爪讗 诇"讞, 讗讘诇 讚专"砖 驻专讬讱 砖驻讬专, 讚住"诇 诇专讘讬谞讗 诪住讘专讗 讚诇讙讘讬 讚专讘谞谉 讗讬谉 专讗讜讬 诇讞讜砖 诇砖诪讗 讬讘拽注, 讜讻讬讜谉 讚诇专"砖 诇砖讬讟转讬讛 讛讜讬 专拽 讚专讘谞谉 讘讜讚讗讬 讗讬谉 讛讟注诐 砖诪讗 讬讘拽注, 讜注"讻 讛讟注诐 讚讗讬谉 讘专讬专讛, 讜讛讗 讚拽转谞讬 砖诪讗 讬讘拽注 诇讚讘专讬讜 讚专"诪 拽讗诪专, 讛讬讬谞讜 诇讚讬讚讱 讚住讘专转 诪讬专讜讞 讛谞讻专讬 讚讗讜专讬讬转讗 谞讬讞讜砖 诇砖诪讗 讬讘拽注, 讜讛讗 讚诇讗 驻专讬讱 专讘讬谞讗 讚专"讬 讗讚专' 讬讜住讬, 讙讘讬 诇讜拽讞 讬讬谉 诪讛讛讬讗 讚诇讻讬 诪讬讬转, 讗祝 讚专"讬 住讘专 讙"讻 诪讬专讜讞 讛谞讻专讬 驻讟讜专 诪讚讗讜专讬讬转讗, 讜注"讻 讛讟注诐 讚讗讜住专 诪砖讜诐 讗"讘, 讛讬讬谞讜 讚讬"诇 讚专"讬 诪住驻拽讗 诇讬讛 讘讚讬谉 讘专讬专讛 讚讻讬讜谉 讚讛讜讬 砖讜专砖 诪讚讗讜专讬讬转讗, 讗诪专讬谞谉 讚讗"讘, 讜讛讛讬讗 讚诇讻讬 诪讬讬转 讛讜讬 讙讟 讚讛讜讬 住"住 讜讻谞"诇 讜讚讜拽:
[讗讗讘"讛 讻诪讚讜诪讛 讗谞讬 讗砖专 讛讚讘专讬诐 讛讗诪讜专讬诐 诪谉 讚"讛 讜谞"诇 讘讛拽讚诐 注讚 讛谞讛, 讗讬谞诐 谞爪专讻讬诐 讻"讻 讗诇 讛注谞讬谉, 讜讗讜诇讬 谞讻转讘讜 砖诇讗 讘诪拽讜诪诐 讜诪讗驻讬住转 讛讝诪谉 讻讬讜诐 讛讝讛 诇注讬讬谉 讛讬讟讘 诇讗 专爪讬转讬 诇砖诇讜讞 讘讜 讬讚 讜诇砖谞讜转 诪讗讜诐]:
谞讞讝讜专 诇专讗砖讜谞讜转 诇讬讬砖讘 讚讘专讬 讛专诪讘"诐 砖讛转讞诇谞讜, 讘讛拽讚诐, 讗) 诪"砖 转讜住' 转诪讜专讛 (讚祝 诇"讗) 讜诪讘讜讗专 砖诐 讚讻诇 砖讛讗讬住讜专 讛讬讛 谞讬讻专 讜谞转注专讘 讗讞"讻 诇"砖 诇讜诪专 讬砖 讘专讬专讛, 讗讘诇 讻诇 砖谞讜诇讚 讛讗讬住讜专 讘转注专讜讘讜转 砖讬讬讱 诇讜诪专 讬砖 讘专讬专讛, 讘) 讛讗 讚拽讬讬"诇 讚讘诪拽讜诐 砖爪专讬讱 讛讜爪讗讜转 诇讛转讬专讜 诇讗 诪拽专讬 讬砖诇"诪, 诪"诪 讛讬讻讗 讚讗"爪 诇讛驻住讬讚 专拽 讻砖讬注讜专 讛讗讬住讜专 诪拽专讬 讬砖诇"诪, 讻讬讜谉 讚诇讗 讬驻住讬讚 注"讬 讛转注专讜讘讜转, 讜专讗讬讛 诇讝讛 诪诪讛 讚诪拽专讬 讟讘诇 讬砖诇"诪 讚讬讻讜诇 诇讛驻专讬砖 诪诪拽讜诐 讗讞专 讗祝 讚诪驻住讬讚 讘讝讛, 诪"诪 讻讬讜谉 讚讬讻讜诇 诇讛驻专讬砖 诇驻讬 讛注专讱 讻砖讬注讜专 讟讘诇 砖谞转注专讘, 讜讝讛 讛讬讛 爪专讬讱 诇注砖讜转 讻谉 讘诇讗 讛转注专讜讘讜转 诪拽专讬 讬砖诇"诪, 讙) 诪诪"砖 讛专诪"讗 (住讬' 拽讘) 讛讬讻讗 讚谞讜诇讚 讛讗讬住讜专 讘转注专讜讘讜转 讗注"讙 讚讛讜讗 讚砖讬诇"诪 讘讟诇, 讜诇讻讗讜专讛 拽砖讛 讚讻转讘 讛专诪"讗 讗讞"讻 注诇 讚讬谞讗 讚讞讜讝专 讜谞讗住专 讚讬砖 讞讜诇拽讬谉, 讜讛讬讬谞讜 讚注转 讛专诪讘"诐 讙讘讬 讞诪抓, 讜诇讗 讻转讘 讻谉 谞诪讬 讙讘讬 讚讬谞讗 讛谞"诇 讚转讞诇转 讘讬讗转讜 诇注讜诇诐 讘转注专讜讘讜转 讚讬砖 讞讜诇拽讬谉, 讚讛讗 诪讚讻转讘 讛专诪讘"诐 讚讘专 砖谞转注专讘 讘讜 讞诪抓 讜讗讬谞讜 诪讗讻诇 讗讚诐 讜讻讜' (讻讚讗讬转讗 讘砖"注 住讬诪谉 转诪"讘 住"讚) 讜讛讗 讻砖谞转注专讘 拽讜讚诐 驻住讞 转讞诇转 讗讬住讜专讜 讘转注专讜讘讜转, 诪讜讻讞 讚讙诐 讘讻讛"讙 讗诪专讬谞谉 讚砖讬诇"诪 诇讗 讘讟诇.
讜爪"诇 讚讬"诇 讻诪讜 讚住"诇 诇讛专诪讘"诐 讚诪砖讜诐 讞讜诪专讗 讚讞诪抓 诪讞诪讬专讬谉 诇讗住讜专 讙诐 讘诪讬谉 讘砖讗讬谞讜 诪讬谞讜 讗讟讜 诪讬谉 讘诪讬谞讜, 讛"谞 讗住专讜 谞转注专讘 拽讜讚诐 驻住讞 讗讟讜 谞转注专讘 讘驻住讞 讚讻诇 讚讬砖 爪讚 讗' 讚诪讚讬谞讗 讗住讜专 讘诪砖讛讜, 讛讬讬谞讜 讘谞转注专讘 讘诪讬谞讜 讘转讜讱 讛驻住讞 讗住专讜 讘讻诇 讛转注专讜讘讜转 砖讬讛讬讛 讘诪砖讛讜.
讜诇驻"讝 讬"诇 讚讙诐 讛专诪讘"诐 住"诇 讞讜讝专 讜谞讗住专 诇讗 讛讜讬 讬砖诇"诪, 讜讛讬讬谞讜 讚诇讻讗讜专讛 谞专讗讛 讚讬谉 讞讚砖 讚诇诪"讚 讬砖 讘专讬专讛 讗诐 谞转注专讘 讞诪抓 讘讬讘砖 拽讜讚诐 驻住讞 讗驻砖专 诇讘专专 讞讚 诪谞讬讬讛讜 讜诇讝讜专拽讜 讜诇讜诪专 砖讝讛讜 讛讗讬住讜专, 讚讛讗 讻砖讬讙讬注 驻住讞 讬讛讬讛 谞讜诇讚 讛讗讬住讜专 讘转注专讜讘讜转, 讗"讻 诪诪讬诇讗 诇讛讱 诪讗谉 讚讗诪专 讚讬"讘 诪拽专讬 讞诪抓 砖谞转注专讘 讘驻住讞 砖诇"诪, 讚诇讗 讛讜讬 讞讜讝专 讜谞讗住专, 讚讛讗 诇讙讘讬 驻住讞 砖诇 砖谞讛 讛讗讞专转 讛讜讬 转讞诇转 转注专讜讘讜转 讘讗讬住讜专, 讜讗"讻 讬砖 诇讜 诇讛转讬专 诇讗讻讜诇 讛转注专讜讘讜转 诇注讜诇诐 注"讬 砖讬驻住讬讚 讻砖讬注讜专 讛讗讬住讜专 诇讛砖诇讬讱 讗' 诪讛诐, 讗讘诇 诇诪"讚 讗讬谉 讘专讬专讛 诪拽专讬 讞讜讝专 讜谞讗住专, 讗"讻 诪诪讬诇讗 诇讚讬讚谉 讚拽讬讬"诇 讘讚讗讜专讬讬转讗 讗"讘 讜讘讚专讘谞谉 讬砖 讘专讬专讛, 讜讛讬讬谞讜 讻诪"砖 讛专"谉 讚讗谞谉 拽讬讬"诇 讚讛讜讬 住驻拽 讗诐 讬砖 讘专讬专讛 讗讜 讗"讘, 讜诪诪讬诇讗 讻诇 讛转注专讜讘讜转 讞诪抓 讛讜讬 住驻拽 讗诐 讛讜讬 讬砖诇"诪 讗讜 诇讗, 讜注诇 住驻拽 讝讛 讚讛讜讬 住驻拽 讚专讘谞谉 讙"讻 诪讞诪讬专讬谉 讚注讚 砖转讗讻诇谞讜 注转讛 讘住驻拽 讘讬讟讜诇 讟讜讘 讬讜转专 诇讗讻讜诇 讗讞专 讛驻住讞, 讜讙诐 讗讬谞讜 讞讜讝专 讜谞讗住专 讻讬讜谉 讚讘驻住讞 讛讗讞专 诇讗 讬讛讬讛 诇讜 讛讬转专 专拽 注"讬 讘讬讟讜诇, 讘讝讛 讗诪专讬谞谉 讚砖诪讗 讬砖 讘专讬专讛 讜讬讛讬讛 诇讜 讛讬转专 讘诇讗 讘讬讟讜诇 注"讬 砖讬砖诇讬讱 讗' 诪讛诐 诇讬诐:
讜讗诐 谞讬讚讜谉 讚诪"诪 讻讬讜谉 讚砖诪讗 讗"讘 讛讜讬 住驻拽 讗诐 诪讛谞讬 讛讘讬讟讜诇 讗讜 诇讗 讜谞讘讗 诇讛拽诇 诪讚讬谉 住驻拽 讚专讘谞谉 讘讝讛 讗诪专讬谞谉 讛讗 讗讞专 讛驻住讞 讛讝讛 讬讛讬讛 诇讜 诇注讜诇诐 讛讬转专 讘讜讚讗讬 注"讬 讛讘讬讟讜诇 讚讘驻住讞 讛讗讞专 讘讜讚讗讬 讬讛讬讛 诇讜 讚讬谉 讘讬讟讜诇 讙诪讜专, 讜讻讬讜谉 讚诪讚讬谞讗 讘谞转注专讘 讘驻住讞 讘诪讬谞讜 讘讬讘砖 讗住讜专, 讙讝专讜 讙"讻 讗祝 讘诇讞 讘诇讞, 讚诇"砖 讬砖诇"诪 注"讬 讘专讬专讛, 讜讗祝 讚讘诪讬谉 讘砖讗讬谞讜 诪讬谞讜 讜讗祝 讘谞转注专讘 拽讜讚诐 驻住讞, 讜讛讻诇 诪砖讜诐 讞讜诪专讗 讚讞诪抓, 讗讘诇 注讬拽专 讛讚讬谉 讛讜讗 专拽 讘谞转注专讘 讘驻住讞 讘讬讘砖 讘诪讬谉 讘诪讬谞讜, 讜讻诇 讝讛 诇讚讬讚谉, 讗讘诇 诇专"讬 讚住"诇 住讜祝 讘讬爪讛 讚讗祝 讘讚专讘谞谉 讗"讘, 讜诪砖讜诐 讚住"诇 诇讛诇讻讛 讚讜讚讗讬 讗"讘, 讗"讻 诪拽专讬 讞讜讝专 讜谞讗住专, 诪砖"讛 住"诇 讚讞诪抓 讘讝诪谞讜 讘讟诇 讜讚讜拽 讛讬讟讘.
讜讘讝讛 讬砖 诇注讬讬谉 诪讛 讚驻住拽 讛诪讙"讗 (住讬诪谉 转住"讝 住讬"讘) 讘讞讟讛 砖诇讗 讘诇转讬转讛 专拽 讚诪讬谞讞 谞讬讬讞讗 讚讛讜讬 住驻拽 讞诪抓 讜谞诪爪讗 讘转讘砖讬诇 讚讛转讘砖讬诇 诪讜转专 讚讛讜讬 住驻拽 讚专讘谞谉, 讛讗 诪"诪 讛讜讬 讚讘专 砖讬诇"诪.
讜讗讬谉 诇讜诪专 讚讛诪讙"讗 诇砖讬讟转讬讛 讚住"诇 讚拽讬讬"诇 讚讞诪抓 诇讗 讛讜讬 讬砖诇"诪, 诇讚讘专讬谞讜 讗讬谞讜, 讚讛讗 讚诇讗 讛讜讬 讬砖诇"诪 讛讜讗 诪讟注诐 讚讞讜讝专 讜谞讗住专, 讜讛讻讗 诇"砖 讻谉 诇诪"砖 讛诪讙"讗(住讬诪谉 转诪"讝) 讚讘讟注诐 诇讻"注 讗讬谞讜 讞讜讝专 讜谞讗住专, 讜讗"讻 讘驻住讞 讛讗讞专 讘讜讚讗讬 讬讛讬讛 砖专讬.
讜讗讬 诪住讘专转 讛专"谉 讻讬讜谉 讚讘诇讗 讛转注专讜讘讜转 讬讗住专 讛讞诪抓 讗讞专 驻住讞 诪讚专讘谞谉 讛讗 讝讛 专拽 讻砖讗谞讜 讚谞讬谉 注诇 转讞讬诇转 讛讘讬讟讜诇 诇讜诪专 讚诇讗 讘讟诇 诪砖讜诐 讬砖诇"诪 砖讬讬讱 住讘专转 讛专"谉, 讻讬讜谉 讚讙诐 诇讗讞专 驻住讞 讬讛讗 讛讛讬转专 专拽 诪讻讞 讛转注专讜讘讜转 诪砖"讛 讘讟诇, 讗讘诇 诇驻讬 讛讗诪转 讚拽讬讬"诇 讞诪抓 讘诪砖讛讜 诪讞诪转 讞讜诪专讗 讚讞诪抓, 讜讗"讻 讘谞讬讚讜谉 讛诪讙"讗 讛谞"诇 讚讗诐 讛讞讟讛 讞诪讜爪讛 讘讜讚讗讬 讗讬谉 讻讗谉 讘讬讟讜诇 诪讚专讘谞谉, 讜讻诇 讛转注专讜讘讜转 讗住讜专, 讗诐 诇讗 砖讘讗谞讜 诇讚讜谉, 讻讬讜谉 讚诪讛"转 讘讟诇 讛讜讬 住驻拽 讚专讘谞谉, 讗"讻 讗谞讜 讚谞讬谉 注诇 讛讛讬转专 讛转讘砖讬诇 诪讻讞 住驻拽 讚讛讘诇讜注 讞讟讛 砖讘转讜讻讜, 讗讬谞讜 讞诪抓, 讘讝讛 讬拽砖讛 讛讗 讛诪讗讻诇 讝讛 讬讛讗 砖专讬 诇讗讞专 驻住讞 讜诇讗 讬讛讗 讻讞 讛讘诇讜注 诇讗住专讜 讗祝 讘驻住讞 讛讗讞专, 讜注讚 砖转讗讻诇谞讜 注"讬 住驻拽 转讗讻诇 讘讛讬转专 讗讞专 驻住讞, 讜讝讛讜 讘专讜专.
讜诇讝讛 谞"诇 讚讚讘专讬 讛诪讙"讗 专拽 讻驻讬 住讘专转 讛专诪"讗 讬讜"讚 讚讘驻诇讬讟转 讟注诐 诇讗 讗诪专讬谞谉 讚讘专 砖讬诇"诪 诇讗 讘讟诇, 讗讘诇 诇讚注转 讛讗讞专讜谞讬诐 砖诐 讚讙诐 讘讟注诐 讗诪专讬谞谉 讬砖诇"诪 诇讗 讘讟诇, 诇讻讗讜专讛 诇讬转讗 诇讚讬谞讗 讚诪讙"讗 讛谞"诇 讜讚讜拽.
注讜讚 谞"诇 讘讬砖讜讘 讚讘专讬 讛专诪讘"诐 砖讛转讞诇谞讜, 讚讛谞讛 讘诪讛 讚驻诇讬讙讬 讛讗讞专讜谞讬诐 讚注转 讛转驻诇"诪 (住讬' 谞讘) 讚讚讘专 砖讬砖 讘讜 讘' 讗讬住讜专讬诐 讜谞转注专讘 讜注诇 讗讬住讜专 讗讞讚 讬砖诇"诪 讜注诇 讗讬住讜专 讗讞讚 讗讬谉 诇讜 诪转讬专讬诐. 讻讙讜谉 讘讬爪讛 砖谞讜诇讚讛 讘讬讜"讟 诪转专谞讙讜诇转 讟专驻讛, 讻讬讜谉 讚爪专讬讻讬诐 诇讘讬讟讜诇 诪讻讞 讗讬住讜专 讟专驻讜转, 诪诪讬诇讗 讙诐 讗讬住讜专 讬讜"讟 讘讟诇, 讜讚注转 讛爪"爪 讘转砖讜' 讚诪"诪 诪讛 讚讗驻砖专 诇注砖讜转 讘诇讗 讘讬讟讜诇 爪专讬讱 诇注砖讜转, 讜谞讛讬 讚讗讬住讜专讗 讚讟专驻讜转 讘讟诇, 诪"诪 诇讙讘讬 讗讬住讜专 讬讜"讟 讗诪专讬谞谉 注讚 砖转讗讻诇谞讜 讘讗讬住讜专 注讬讬"砖, 讜诇注谞"讚 专讗讬讛 诇讛爪"爪 诪诪讛 讚住"诇 诇讛专诪讘"诐 讚讞诪抓 讘驻住讞 诇讗 讘讟诇 诪砖讜诐 讚讛讜讬 讬砖诇"诪. 讜讛专讬 诪讛 讚讛讜转专 诇讜 诇讛砖讛讜转讜 讜诇讗 诪讞讬讬讘讬谞谉 诇讬讛 诇砖讜专驻讜 诪讬讚 诪砖讜诐 诇讗讜 讚讘诇 讬专讗讛 讜注砖讛 讚转砖讘讬转讜. 注"讻 诪砖讜诐 讘讬讟讜诇 谞讙注 讘讜, 讚讗讬住讜专 讘"讬 讜转砖讘讬转讜 诇讗 诪拽专讬 讬砖诇"诪, 讛专讬 讗祝 讚讬砖 注诇 转注专讜讘讜转 讝讛 讘' 讗讬住讜专讬诐, 讗' 讗讬住讜专 讗讻讬诇转 讞诪抓 讚讛讜讬 讬砖诇"诪. 讜讗' 讗讬住讜专 讘"讬 讜转砖讘讬转讜, 讚讗讬谉 诇讜 诪转讬专讬谉, 诪"诪 诇讙讘讬 讗讬住讜专 讗讻讬诇讛 讗诪专讬' 讚诇讗 讘讟诇, 讚注讚 砖转讗讻诇谞讜 讜讻讜' 讗"讻 讛"讛 讘讗讬住讜专 诪讜拽爪讛 讜讟专驻讛.
讜讛讚讘专讬诐 拽"讜. 讚讛专讬 讘讞诪抓 讚讗"讗 诇讘讗 诇讛讬转专 讗讻讬诇转 讞诪抓 专拽 注"讬 讘讬讟讜诇 讚砖讛讬讬讛 讘讘讬转讜 讜讗驻"讛 诪拽专讬 讬砖诇"诪, 诪讻"砖 讘讘讬爪转 讟专驻讛 讜诪讜拽爪讛 讚诇讗讬住讜专 诪讜拽爪讛 讬砖 讛讬转专 诇诪讞专 讘诇讗 讘讬讟讜诇. (讜讚讜讞拽 诇讞诇拽 讚讘讞诪抓 讬砖 讘讜 讘' 注谞讬谞讬诐, 讗讻讬诇讛 讜讗讬住讜专 砖讛讬讬讛 诪砖"讛 讗诪专讬谞谉 讙讘讬 讗讻讬诇讛 讚讬谉 讬砖诇"诪, 讗讘诇 讛讬讻讗 讚讗住讜专 讘讗讻讬诇讛 诪讞诪转 讚讘专 讗讞专 砖讗讬谉 诇讜 诪转讬专讬谉 讻讬讜谉 讚诇注谞讬谉 讗讻讬诇讛 讚讟专驻讜转 讘讟诇 讙诐 讗讻讬诇讛 讚诪讜拽爪讛 讘讟诇) 讜讝讛讜 专讗讬讛 讘专讜专讛 诇讛爪"爪.
讗讜诇诐 讝讛讜 转诇讬讗 讘诪讞诇讜拽转 讛专讗砖讜谞讬诐, 诇讚注转 转讜住' 驻住讞讬诐 (讚祝 讻讞 注"讘) 讚诇专"砖 诪讚讗讜专讬讬转讗 讗住讜专 讘讗讻讬诇讛 讗讞专 砖砖讛 砖注讜转, 讚转砖讘讬转讜 诇讗 诪砖诪注 讚专讱 讗讻讬诇讛 讚讗讻讬诇讛 诇讗 诪拽专讬 讛砖讘转讛, 诪砖"讛 砖驻讬专 讬"诇 讚讞诪抓 诪拽专讬 讬砖诇"诪, 讚讗诐 讗讜讻诇讜 爪专讬讱 讘讬讟讜诇 诇讘' 讚讘专讬诐 讛谉 诇注谞讬谉 讗讬住讜专 讛讗讻讬诇讛, 讛谉 诇注谞讬谉 讗讬住讜专 讚讛砖讘转讛, 诪砖"讛 讗诪专讬谞谉 讚住讙讬 讘讘讬讟讜诇 诇注谞讬谉 讛砖讘转讛, 讜诇讗 诇讙讘讬 讗讻讬诇讛, 讚诇注谞讬谉 讛讗讻讬诇讛 讛讜讬 讚讘专 砖讬诇"诪, 讗讘诇 诇讚注转 讛专讝"讛 讘诪讗讜专 讚诇专"砖 诪讜转专 讘讗讻讬诇讛 注讚 砖转讞砖讱 讚讘讗讻讬诇讛 诪拽讬讬诐 讙"讻 注砖讛 讚讛砖讘转讛, 讘讝讛 讬"诇 讻讬讜谉 讚注讻"驻 爪专讬讱 诇讘讬讟讜诇 诪砖讜诐 讚讘专 讗' 讚讗诐 讬讗讻诇谞讜 诇"爪 诇讘讬讟讜诇 诇注谞讬谉 讛砖讘转讛, 讚讛讗 讘讗讻讬诇讛 诪拽讬讬诐 讛砖讘转讛, 讜讗诐 诪砖讛讛 讘讘讬转讜 爪专讬讱 诇讘讬讟讜诇 诪砖讜诐 讛砖讘转讛, 讜讻讬讜谉 讚讘讬谉 讻讱 讜讘讬谉 讻讱 诇讗 爪专讬讱 诇讘讬讟讜诇 专拽 诇讚讘专 讗', 讬讻讜诇 诇讘讞讜专 诪讛 砖讬专爪讛 讜讬讻讜诇 诇讗讻诇讜, 讜诇讗 诪拽专讬 讬砖诇"诪 讚注讚 砖转讗讻诇谞讜 讚讛讗 讗诐 讗讻诇讜 诇"爪 诇讘讬讟讜诇 诇注谞讬谉 讗讬住讜专 讚讛砖讘转讛.
讜讛谞讛 讘讬住讜讚 诪讞诇讜拽转 转讜住' 讜讛专讝"讛 讛谞"诇, 讬砖 诇注谞"讚 诪拽讜诐 讛讻专注讛 讜讛讬讬谞讜 讚诇专"砖 讚诇讬讻讗 讗讬住讜专 讗讻讬诇讛 注讚 砖转讞砖讱 诪驻专砖讬谉 拽专讗 讚转砖讘讬转讜 讚讗祝 讗讻讬诇讛 讘讻诇诇, 讜诪诪讬诇讗 讗驻讬诇讜 讗讜讻诇讜 讘驻住讞, 诪"诪 讬爪讗 讬讚讬 转砖讘讬转讜, 讗诇讗 讚注讘专 注诇 讗讬住讜专 讛讗讻讬诇讛, (讝讜诇转 讚谞讬诪讗 讚讛讜讬 讘讻诇诇 诪爪讜讛 讛讘讗讛 讘注讘讬专讛) 讗讘诇 诇专"讬 讚讞诪抓 诇驻谞讬 讝诪谞讜 讗住讜专, 诪诪讬诇讗 讗"讗 讚转砖讘讬转讜 讛讬讬谞讜 讗祝 讘讗讻讬诇讛, 讚讛讗 诇"砖 诇讜诪专 讚讛转讜专讛 爪讜转讛 讘讻讱 讚讛讗 讗住讜专 诇讗讻诇讜 讜砖讜讘 讗诪专讬谞谉 讚讗讻讬诇讛 讗讬谞讜 讘讻诇诇 讛砖讘转讛 讻诇诇.
讜讬注讜讬讬谉 讘专诪讘"诐 讚驻住拽 (驻"讗 诪讞诪抓) 讘诇驻谞讬 讝诪谞讜 讻专"讬 讚讗住讜专 诪讛"转 讜注讜讘专 讘诇讗讜, 讜诇讗讞专 讝诪谞讜 驻住拽 讻专"砖 讚讗住讜专 专拽 诪拽谞住讗, 讜注讬讬谉 讘讛讛"诪, 讜谞"诇 讚讬爪讗 诇讛专诪讘"诐 讻谉 诪砖讜诐 讚住"诇 讙"讻 讻讛专讝"讛 讚诇专"砖 讞诪抓 诇驻谞讬 讝诪谞讜 诪讜转专 讗祝 讘讗讻讬诇讛, 讜诪诪讬诇讗 诇讻讗讜专讛 讙诐 讗讬住讜专 讚专讘谞谉 诇讬讻讗, 讜讻诪"砖 讛专讗"砖 驻"讘 讚驻住讞讬诐 讚讗驻讬诇讜 诪讚专讘谞谉 诪讜转专 讘讛谞讗讛, 讜讛"谞 诇注谞讬谉 讗讻讬诇讛 诇专"砖, 讜讻讬讜谉 砖讻谉 诪诪讛 讚讗诪专 专讘讗 讛诇讻转讗 讞诪抓 讘讝诪谞讜 讘诪砖讛讜, 砖诇讗 讘讝诪谞讜 诪讜转专, 讚诪砖诪注 讚讻诇 砖诇讗 讘讝诪谞讜, 讚讛讬讬谞讜 诇驻谞讬 讝诪谞讜 讜诇讗讞"讝 讻讬 讛讚讚讬 谞讬谞讛讜, 讜讻讬 讛讬讻讬 讚诇讗讞专 讝诪谞讜 讚诪讜转专 专拽 讘转注专讜讘讜转 讛"谞 诇驻谞讬 讝诪谞讜, 讜讛专讬 专讘讗 住"诇 讚诇讗讞专 讝诪谞讜 讗住讜专 讘注讬谉, 讛"谞 诇驻谞讬 讝诪谞讜, 讜讛专讬 专讘讗 住"诇 讻专"砖 讜诇驻谞讬 讝诪谞讜 诇讬讻讗 拽谞住讗 讜讗驻讬诇讜 诪讚专讘谞谉 讘注讬谞讗 诪讜转专, 讗注"讻 讚专讘讗 驻住拽 讻专"砖 专拽 诇注谞讬谉 讗讞专 讝诪谞讜, 讗讘诇 拽讜讚诐 讝诪谞讜 驻住拽 讻专"讬.
讜讗讬 讚拽砖讬讗 讚诪"诪 讗讬谞讜 讚讜诪讛 诇驻谞讬 讝诪谞讜 诇诇讗讞专 讝诪谞讜, 讚诇驻"讝 讬讛讗 讘诪讬谞讜 讘诪砖讛讜 诇诪讛 讚住"诇 诇讛专诪讘"诐 讚讛讜讬 讚讘专 砖讬诇"诪. 讜讗诇讜 诇讗讞专 讝诪谞讜 讙诐 讘诪讬谞讜 讘住', 讘讝讛 讬"诇 讚讘讗诪转 讙诐 诇驻谞讬 讝诪谞讜 讘诪讬谞讜 讘住' 讚诇讗 诪拽专讬 讬砖诇"诪, 讻讬讜谉 讚诇讗讜 讚讘"讬 诪转讞讬诇 专拽 诪砖转讞砖讱 讻讚注转 讛讛"诪 讘砖讬讟转 讛专诪讘"诐, 诪诪讬诇讗 讗诐 讗讜讻诇讜 讗"爪 诇讘讬讟讜诇 讚讗讬住讜专讜 讚讘"讬 讜讗诐 讬砖讛讛 注讚 讗讞专 讛驻住讞, 讻砖转讞砖讱 讬爪讟专讱 诇讘讬讟讜诇 诇注谞讬谉 讗讬住讜专 讚讘"讬, 讜诇"砖 诇讜诪专 注讚 砖转讗讻诇谞讜 讜讻谞"诇.
讜讘讝讛 诪讬讜砖讘 讚注转 讛讟讜专 讚驻住拽 讚诇讗讞专 讝诪谞讜 爪专讬讱 讘讬讟讜诇 讘住', 讜讛诪讙"讗 (住讬' 转诪"讝) 讛拽砖讛 讚讚诇诪讗 注"讬 转注专讜讘讜转 诇讗 拽谞讬住 讜诇"爪 诇砖讬注讜专 讘讬讟讜诇. 讜诇驻讬 讛谞"诇 讚诪砖诪注讜转 讛诇砖讜谉 砖诇讗 讘讝诪谞讜 诪砖诪注 讚讞讚 讚讬谞讗 讗讬转 诇讛讜, 讜诪砖诪注 讚注讻"驻 讘注讬谞讬讛 讗住讜专 诇驻谞讬 讝诪谞讜 讻诪讜 诇讗讞专 讝诪谞讜, 讜诪讜讻讞 讚驻住拽 讻专"讬 诇注谞讬谉 诇驻谞讬 讝诪谞讜 讜讗住讜专 诪讚讗讜专讬讬转讗, 讜讘注讬 讘讬讟讜诇 住' 讛"谞 诇讗讞专 讝诪谞讜, 讜讚讜拽.
讜诇驻"讝 诇专' 讬讜讞谞谉 讚讗诪专 讘讝诪谞讜 讘谞"讟 砖诇讗 讘讝诪谞讜 诪讜转专, 注"讻 讚砖诇讗 讘讝诪谞讜 诇讗 讘注讬 住', 讜注"讻 诪讜讻讞 讚诇讗 住"诇 讚专"砖 拽谞住讗 拽谞讬住 讜谞讻诇诇 讙"讻 讘诇砖讜谉 砖诇讗 讘讝诪谞讜 讚讙诐 诇驻谞讬 讝诪谞讜 诪讜转专 讘诇讗 讘讬讟讜诇, 讜诪讜讻讞 讚住讘专 讚讛讛诇讻讛 讻专"砖 讘讻讜诇讜 讗驻讬诇讜 诇注谞讬谉 诇驻谞讬 讝诪谞讜.
讜诇驻"讝 诪讬讜砖讘 砖讬讟转 讛专诪讘"诐 讚诪讛 讚住"诇 诇专"讬 讚讞诪抓 讘住' 讜诇讗 诪拽专讬 讚讘专 砖讬诇"诪, 讛讬讬谞讜 专"讬 诇砖讬讟转讬讛 讚驻住拽 讻专"砖 讙诐 诇驻谞讬 讝诪谞讜 讜诪诪讬诇讗 讘讗讻讬诇讛 讙"讻 诪拽讬讬诐 注砖讛 讚转砖讘讬转讜, 诪砖"讛 诇讗 诪拽专讬 讞诪抓 讚讘专 砖讬诇"诪, 讚讛讗 诪诪谞"驻 爪专讬讱 诇讘讬讟讜诇 专拽 诇讚讘专 讗' 讜讻谞"诇, 讚诪讛 诇讬 讚住诪讻讬谞谉 注诇 讘讬讟讜诇 诇注谞讬谉 讗讻讬诇讛 诇讞讜讚 讗讜 讚住诪讻讬谞谉 注诇 讛讘讬讟讜诇 诇注谞讬谉 讗讬住讜专 讚讛砖讘转讛 讜讘诇 讬专讗讛, 讗讘诇 专讘 诇讟注诪讬讛 讚驻住拽 讻专' 讬讛讜讚讛 诇驻谞讬 讝诪谞讜, 讜诪诪讬诇讗 讗讬谉 讗讻讬诇讛 讘讻诇诇 转砖讘讬转讜, 讜讗"讻 讘讗讜讻诇讜 爪专讬讱 讛讘讬讟讜诇 讙诐 诇讗讬住讜专 讛砖讘转讛 砖驻讬专 讗诪专讬谞谉 讚注讚 砖转讗讻诇谞讜 讘住诪讱 讘讬讟讜诇 注诇 讘' 讗讬住讜专讬诐 讛讗讻讬诇讛 讜讛砖讘转讛, 讬谞讬讞谞讜 注讚 讗讞专 讛驻住讞 讜讬讛讬讛 讛讘讬讟讜诇 专拽 诇注谞讬谉 讛砖讘转讛 讜讘诇 讬专讗讛 讜诇讗 诇讗讻讬诇讛, 讜讚讜拽 讛讬讟讘:

讘讙诪专讗 讜讛讻讗 讘讛讗 拽诪讬驻诇讙讬 讘讚讘专 讛讙讜专诐 诇诪诪讜谉 讻诪诪讜谉 讚诪讬 讻讜'  讜诇讻讗讜专讛 诇讗 讚诪讬讗 驻诇讜讙转讗 讚讛讻讗 讘讚讘专 讛讙讜专诐 诇诪诪讜谉 诇讗讬谞讱 驻诇讜讙转讗 讚诪讬讬转讬 讛砖"住 讘讻诪讛 讚讜讻转讬 讘讚讘专 讛讙讜专诐 诇诪诪讜谉 讻讙讜谉 诇注讬诇 讘驻"拽 讘讞诪抓 砖诇 注讻讜"诐 砖拽讬讘诇 讬砖专讗诇 注诇讬讛 讗讞专讬讜转 讚讛转诐 讜讚讗讬 讟注诪讗 专讘讗 讗讬讻讗 诇诪讬诪专 讚诇讗讜 讻诪诪讜谉 讚诪讬 讻讬讜谉 讚讘讗诪转 诇讗 讛讜讬 诪诪讜谉 砖诇 讬砖专讗诇 讻诇诇 讗诇讗 诪砖讜诐 讚讗讬诇讜 诪讬讙谞讬讘 讗讜 诪讬转讘讬讚 讘专砖讜转讬讛 拽讗讬 讜讗诐 讻谉 讻讬讜谉 讚住讜祝 住讜祝 讛砖转讗 诪讬讛讗 诇讗 诪讬讙谞讬讘 讜诪砖讜"讛 诇讗讜 讻诪诪讜谉 讚诪讬 讜讻讛"讙 讗诪专讬谞谉 讘讛讙讜讝诇 讘讙讜讝诇 讞诪抓 讜讘讗 讗讞专 讜砖讜专驻讜 讘驻住讞 讚驻讟讜专 讻讬讜谉 讚讞诪抓 讘驻住讞 讘砖专讬驻讛 拽讗讬 诪砖讜"讛 讗讬谉 诇讞讬讬讘讜 讻讬讜谉 讚讗讬 讘注讬 讛讙讝诇谉 讛讬讛 诪砖讛讛 讗讜转讜 讘讗讬住讜专 讘诇 讬专讗讛 讻讚讬 诇讛讞讝讬专讜 讜诪砖讜"讛 诇讗 诪讬拽专讬 讚讘专 讛讙讜专诐 诇诪诪讜谉 讻讚讗讬转讗 讘驻' 讛讙讜讝诇 讜讻讛"讙 讘砖讜专 讛谞住拽诇 讘驻' 砖讜专 砖谞讙讞 讚诪讟注诪讗 讚讗讬 讘注讬 讛讜讬 诪注专拽 诇讬讛 诇讗讙诪讗 讗讬谉 诇讞讬讬讘讜 讻讬讜谉 砖讗讬谉 讝讛 讗诇讗 讙专诪讗 讘注诇诪讗 讜讘讗讬住讜专 诪砖讗"讻 讛讻讗 讚讞诪抓 砖诇 讛拽讚砖 诪讜转专 诇讛砖讛讜转讜 诇讻转讞讬诇讛 讜诇讗讞专 讛诪讜注讚 讬讛讗 诪讜转专 诇讙诪专讬 讗诐 讻谉 诪讛 讟注诐 讬砖 讘讝讛 诇讜诪专 讚讛诇讛 讬讗讻诇 讜讞讚讬 讜诪注讜转 砖诇 讛拽讚砖 诇讛讬讻谉 讛诇讱. 讜讞讝专转讬 注诇 讻诇 讛爪讚讚讬诐 讜诇讗 谞转讬讬砖讘 讚注转讬 讗诐 诇讗 砖谞讗诪专 讚诇讛讗讬 讟注诪讗 讗讛"谞 砖诪讞讜讬讘 诇砖诇诐 讛拽专谉 诇讛拽讚砖 讻讬讜谉 讚诇讙讘讬 讛拽讚砖 诪诪讜谉 讙诪讜专 讛讜讗 讗诇讗 讛讗 讚拽转谞讬 讬砖 讗讜诪专讬诐 诇讗 诪注诇 讛讬讬谞讜 诇注谞讬谉 讚驻讟讜专 诪讞讜诪砖 讜讗砖诐 讻讬讜谉 讚诇讙讘讬 讝讛 砖诪注诇 讘砖讜讙讙 诇讗 诪讬拽专讬 诪诪讜谉 讚讛讗 讘讗讬住讜专讗 诇讗 谞讬讞讗 诇讬讛 讚诇讬拽谞讬 讗诇讗 讚注"讻 讗讜拽诪讗 专讞诪谞讗 讘专砖讜转讬讛 诇注谞讬谉 诪注讬诇讛 讛讬讬谞讜 讚讜拽讗 讛讬讻讗 讚诪讬拽专讬 诪诪讜谉 诇讙讘讬讛 讚讛讗 诪砖诪注诇 谞驻讬拽 诇讞讜诇讬谉 讜注"砖 讻讱 谞拽专讗 诪注讬诇讛 讚讗讬谉 诪注讬诇讛 讗诇讗 诇砖讜谉 砖讬谞讜讬 砖谞砖转谞讜 诪专砖讜转 讛拽讚砖 诇专砖讜转 讛诪讜注诇 诪砖讗"讻 讛讻讗 讘讞诪抓 砖讗诐 谞讗诪专 讚讘专砖讜转讬讛 拽讗讬 讻"砖 讚讛讬讛 爪专讬讱 讘讬注讜专 讜讞讬讬讘 诇砖讜专驻讜 讗诐 讻谉 讗讬谉 诇讞讬讬讘 讘拽专谉 讜讞讜诪砖 讜讗祝 注"讙 讚诇讗讜拽讬诪转讗 讚专讘讬 讬讜讞谞谉 讚讟注诪讗 讚诪"讚 诇讗 诪注诇 讻专讘讬 谞讞讜谞讬讗 讜驻讟讜专 讗驻讬' 诪拽专谉 诪讻诇 诪拽讜诐 诇讗讜拽讬诪转讗 讚讛谞讱 讗诪讜专讗讬 诇讗 诪讬驻讟专 讗诇讗 诪讞讜诪砖 讜讗砖诐 诇讞讜讚 讻谉 谞专讗讛 诇讬 讜注讚讬讬谉 爪"注 讜讚讜"拽:


砖诐 专讘 讗砖讬 讗诪专 讚讻"注 讗讬谉 驻讜讚讬谉 讻谉 讙讬专住转 专砖"讬 讜转讜住驻转. 讜讻讘专 讻转讘转讬 讘住诪讜讱 讚讬砖 诇转诪讜讛 讟讜讘讗 讛讗讬讱 讗驻砖专 诇讜诪专 讻谉 讚诇讻"注 讗讬谉 驻讜讚讬谉 讗驻讬诇讜 讘拽讚讜砖转 讚诪讬诐 讚讛讗 转谞谉 诇讛讚讬讗 讘驻"讘 讚讘讻讜专讜转 讚讘拽讚诐 诪讜诐 拽讘讜注 诇讛拽讚讬砖谉 讗诐 诪转讜 讬驻讚讜 讜注"讻 讛讬讬谞讜 诇讗讻讬诇转 讻诇讘讬诐 讜诪砖谞讛 讝讜 驻住拽讜讛 讛专诪讘"诐 讜讛住诪"讙 诇驻住拽 讛诇讻讛 讗诇诪讗 讚讗驻讬诇讜 讗讬住讜专 讚专讘谞谉 诇讬讻讗 讜讚诇讗 讻诪"砖 讛转讜住驻转 诇注讬诇 讜注讜讚 讚诇讗 讗讬砖转诪讬讟 讘讻讜诇讛 转诇诪讜讚讗 讚拽讚讜砖转 讚诪讬诐 砖谞注砖讛 讟专讬驻讛 砖诇讗 讬讛讗 诇讛诐 驻讚讬讜谉 诪诇讘讚 诪讛 砖讛拽砖讬转讬 诇砖讗讜诇 注讜讚 讚诇驻专砖"讬 讚诇注讬诇 讚讛讗讬 讚驻讜讚讬谉 讜讗讬谉 驻讜讚讬谉 转诇讬讗 讘驻诇讜讙转讗 讚转谞讗讬 讚砖讬诇讛讬 转诪讜专讛 讚驻诇讬讙讬 讘拽讚讜砖转 讛讙讜祝 讘讚专砖讗 讚拽专讗 讚转讝讘讞 讜讗讻诇转 讗诐 讻谉 诪砖诪注 讚讘讙讬讝讛 讜讞诇讘 讻"注 诪讜讚讜 讚讗住讜专 讗驻讬诇讜 讘拽讚讜砖转 讚诪讬诐 讜讻讗谉 讘讗讜拽讬诪转讗 讚专讘 讗砖讬 讻转讘讜 专砖"讬 讜转讜住驻转 诇讛讬驻讱 讚讟注诪讗 讚诪"讚 诪注诇 讻专讘讬 讬讜住讬 讛讬讬谞讜 诪砖讜诐 讚专讗讜讬 诇讛住讬拽讜 转讞转 转讘砖讬诇讜 讜诪讬 注讚讬祝 讛讬住拽 转讞转 转讘砖讬诇讜 诪讙讬讝讛 讜讞诇讘 讚讘讻诇 诪讬讚讬 讚专讗讜讬讛 诇讗讻讬诇讛 讗讬谉 诇讛 讛讬转专 讘驻讚讬讜谉 讗诇讗 诇讗讻讬诇讛 讘诇讘讚 讜讘讝讛 谞转讬讬砖讘' 拽讜砖讬讬转 诪讛专砖"讗:


讜诇讜诇讬 讚诪住转驻讬谞讗 诇驻专砖 谞讙讚 驻专砖"讬 讜转讜住驻转 讛讬讛 谞专讗讛 诇讬 诇拽讬讬诐 讛讙讬专住讗 讚诇讻"注 驻讜讚讬谉 讻讬讜谉 讚诪转谞讬转讬谉 讚讘讻讜专讜转 讛讻讬 诪砖诪注 讜诪讗讬 讚拽砖讬讗 诇讛讜 诇专砖"讬 讜转讜住驻转 讚讗讬 住"讚 讚驻讜讚讬谉 讗诐 讻谉 诪"讟 讚诪"讚 诇讗 诪注诇 讚讗讻转讬 讬诪讻专谞讜 诇注讻讜"诐 讛讛拽讚砖 注爪诪讜 讜诇讜诇讬 砖讬爪讗 讛讚讘专 诪驻讬 专砖"讬 讜讛转讜住驻讜转 讛讬讛 谞专讗讛 诇讬 讘驻砖讜讟讜 讚诇讻"注 讗住讜专 诇诪讻讜专 讛讛拽讚砖 诇讛讗讻讬诇 诇讻诇讘讬诐 讗诐 诇讗 注"讬 驻讚讬讜谉 讻讚诪砖诪注 诇讬砖谞讗 讚驻讜讚讬谉 讜讗讬谉 驻讜讚讬谉 砖讛专讬 诪讻讬讜谉 砖谞驻讚讜 讗讬转拽砖 诇爪讘讬 讜讗讬诇 砖讛诐 讻讞讜诇讬谉 讙诪讜专讬谉 讜砖专讬 讘讗讻讬诇讛 诇注讻讜"诐 讜讬讜爪讗 诇讬讙讝讝 讜诇讬注讘讚 讜讛讟注诐 砖注"讬 讛驻讚讬讜谉 谞讻谞住讜 讛诪注讜转 诇拽讚讜砖讛 转讞转 讛讛拽讚砖 讜诪砖讜"讛 讬讜爪讗 讛讛拽讚砖 诇讞讜诇讬谉 讜讗祝 注"讙 讚拽讬"诇 讚讗驻讬诇讜 讚专讱 诪讻讬专讛 诪讜转专 讛讬讬谞讜 谞诪讬 诪讛"讟 讙讜驻讗 讻讬讜谉 砖讛诪注讜转 谞讻谞住讜 诇拽讚讜砖讛 转讞转讬讜 讜讗讞"讻 讬讜爪讗 讛讛拽讚砖 诇讞讜诇讬谉 讻讚讗讬转讗 讘讬专讜砖诇诪讬 讚诪讛"讟 讗讬谉 讛讙讝讘专 专砖讗讬 诇诪讻讜专 讘讛拽驻讛 讜讗诐 讻谉 诇驻讬 讝讛 谞专讗讛 讘专讜专 讚诇讗 砖讬讬讱 讛讱 诪讬诇转讗 讗诇讗 讚讜拽讗 讻砖谞驻讚讛 注"讬 讬砖专讗诇 砖讛专讬 诪爪讜转 讛驻讚讬讬讛 讛讬讗 讗讞转 诪诪爪讜转 砖讘转讜专讛 讻讚讻转讬讘 讗讱 讘讛诪讛 讟诪讗讛 驻讚讛 讬驻讚讛 讜诪爪讜讛 讘讘注诇讬诐 拽讜讚诐 诇讻诇 讗讚诐 讗诇讗 砖诪讜住讬驻讬谉 讞讜诪砖 讜讘注讬谞谉 谞诪讬 讛注诪讚讛 讜讛注专讻讛 注"驻 讛讻专讝讛 讘讘"讚 讻诪"砖 讛专诪讘"诐 讝"诇 讜讗诐 讻谉 谞专讗讛 讚诇讗 砖讬讬讱 诪讻讬专讛 诇注讻讜"诐 拽讜讚诐 驻讚讬讜谉 讻诇诇 讜诪砖讜诐 讛讻讬 诇讗 诪注诇 诇专讘谞谉 讗讘诇 诇专讘讬 讬讜住讬 诪注诇 讻讬讜谉 砖专讗讜讬讛 诇驻讚讜转 注"讬 讬砖专讗诇 诇讛讗讻讬诇讜 诇讗诇转专 诇讻诇讘讬诐 讗讜 诇讛住讬拽讜 转讞转 转讘砖讬诇讜 讻谉 谞"诇 谞讻讜谉 诇讬讬砖讘 讙讬专住转 讛住驻专讬诐 讚讙专住讬 讚讻"注 驻讜讚讬谉 砖诇讚注转讬 讙讬专住讗 讬砖谞讛 讛讬讗 讻讚诪讜讻讞 诪诇砖讜谉 讛专诪讘"诐 讜讛住诪"讙 砖讛讘讬讗讜 讛诪砖谞讛 讚讘讻讜专讜转 诇驻住拽 讛诇讻讛 讚讘拽讚讜砖转 讚诪讬诐 讗诐 诪转讜 讬驻讚讜 讜讗讬 住"讚 讚诇专讘 讗砖讬 讙专住讬谞谉 诇讻"注 讗讬谉 驻讜讚讬谉 讜讻驻讬' 讛转讜住驻转 诇注讬诇 讚诪讚专讘谞谉 讛讜讗 讚讗住讜专 讛讜讬 诇讛讜 诇驻住讜拽 讻专讘 讗砖讬 讚讘转专讗讛 讛讜讗 讗注"讻 讻讚驻专讬砖讬转 讜诇驻"讝 讘讗讜拽讬诪转讗 讚专讘 讗讞讗 讘"讬 谞诪讬 讗讬讻讗 诇诪讬诪专 讚诇讻"注 驻讜讚讬谉 讗诇讗 讚专讘 讬讜住祝 诇讞讜讚 讗讬转 诇讬讛 讛讱 住讘专讗 讚讗讬讻讗 诇诪"讚 讚讗讬谉 驻讜讚讬谉 讗驻讬诇讜 讘拽讚讜砖转 讚诪讬诐:


砖诐 讗诪专 专讘 讞诪抓 讘讝诪谞讜 讘讬谉 讘诪讬谞讜 讜讘讬谉 砖诇讗 讘诪讬谞讜 讗住讜专 讻讜'  诇诪讗讬 讚诪住拽讬谞谉 讚讛讗讬 讗住讜专 讛讬讬谞讜 讘诪砖讛讜 诪砖讜诐 讚讙讝专 砖诇讗 讘诪讬谞讜 讗讟讜 诪讬谞讜 讜讛讬讬谞讜 讻驻专砖"讬 讚讛讗 讚讙讝专讬谞谉 诪砖讜诐 讚讞诪抓 讘讻专转 讜注讜讚 讚诇讗 讘讚讬诇讬 诪讬谞讬讛 讜诇讻讗讜专讛 驻讬专讜砖讜 诪讜讻专讞 讚讗讬 诪砖讜诐 讻专转 诇讞讜讚 讗诐 讻谉 讞诇讘 讜讚诐 谞诪讬 讜讘讟注诪讗 讚诇讗 讘讚讬诇讬 诪讬谞讬讛 诇讞讜讚 谞诪讬 诇讗 住讙讬 诇讜诪专 讚诪砖讜"讛 讙讝专讬谞谉 讚讗诐 讻谉 讗驻讬诇讜 诇讗讞专 讝诪谞讜 谞诪讬 谞讙讝讜专 讚讛讗 专讘 讻专"讬 住"诇 讚讞诪抓 诇讗讞专 讝诪谞讜 讗住讜专 诪讚讗讜专讬讬转讗 讗注"讻 讚转专转讬 讘注讬谞谉 讻专转 讜诇讗 讘讚讬诇讬 诪讬谞讬讛 讗诐 讻谉 诇驻讬 讝讛 诪砖诪注 讚讛讗讬 讞诪抓 讘讝诪谞讜 讚拽讗诪专 专讘 讛讬讬谞讜 讚讜拽讗 讘转讜讱 讛驻住讞 注爪诪讜 讚讗讬讻讗 讻专转 诪砖讗"讻 诪砖砖 砖注讜转 诇诪注诇讛 讚诇讬讻讗 讻专转 诇专讘 谞诪讬 诇讗 诪讬转住专 讗诇讗 讘谞"讟 讜诪诪讬诇讗 讚讛"讛 诇专讘讗 诇诪讗讬 讚讙专住讬谞谉 诇拽诪谉 诇砖讬讟转 专砖"讬 讜讛转讜住' 讘诪砖讛讜 讻专讘 讜讻"讻 讘讟讜专 讜讘砖"注 讘住讬诪谉 转诪"讜 讚讞诪抓 诪讜' 砖注讜转 讜诇诪注诇讛 注讚 讛诇讬诇讛 讗讬谞讜 讗住讜专 讗诇讗 讘砖砖讬诐 讗诇讗 讚拽砖讬讗 诇讬 讟讜讘讗 讚讗诐 讻谉 讚讛讗讬 讘讝诪谞讜 讘砖诪注转讬谉 讛讬讬谞讜 讚讜拽讗 讘驻住讞 注爪诪讜 讗讘诇 诪讜' 砖注讜转 讜诇诪注诇讛 讛讜讬 讘讻诇诇 砖诇讗 讘讝诪谞讜 讗"讻 诇讗 讗"砖 讛讗 讚拽讗诪专讬 砖诪讜讗诇 讜专讘讬 讬讜讞谞谉 讚砖诇讗 讘讝诪谞讜 诪讜转专讬谉 讻专"砖 讜讛讬讬谞讜 讗驻讬' 讘谞"讟 讚讛讗 讗专讬砖讗 拽讗讬 讚诪讛 砖讗住专讜 讛讬讬谞讜 讘谞"讟 讜讗诐 讻谉 诪讜转专讬谉 注"讻 诇讙诪专讬 诪砖诪注 讜讗诐 讻谉 诪砖诪注 诇讛讚讬讗 讚诇驻谞讬 驻住讞 讘讝诪谞讜 讛讜讗 讚讛讗 诪讬诇转讗 讚驻砖讬讟讗 讚讘谞"讟 诪讬讛讜 讗住讜专 讘诇驻谞讬 讝诪谞讜 诪讚讗讜专讬讬转讗 诇砖讬讟转 专讜讘 讛驻讜住拽讬诐 讜诪讚专讘谞谉 讗诇讬讘讗 讚讻"注 讜诪讬诇转讗 讚驻砖讬讟讗 讛讬讗 讘讻讜诇讛 转诇诪讜讚讗 讚讗驻讬诇讜 讗讬住讜专讗 讚专讘谞谉 谞诪讬 讗讜住专讬谉 讘谞讜转谉 讟注诐 讜讗诐 讻谉 诇驻"讝 注"讻 讚诇驻谞讬 讝诪谞讜 谞诪讬 诪讬拽专讬 讘讝诪谞讜 讜讗诐 讻谉 拽砖讬讗 讟讜讘讗 注诇 砖讬讟转 讛驻讜住拽讬诐 砖讻转讘讜 讘驻砖讬讟讜转 讚诇驻谞讬 讝诪谞讜 讗讬谞讜 讗住讜专 讗诇讗 讘住' 讗祝 诇驻讬 诪讗讬 讚讙专住讬 讘讛诇讻转讗 讚专讘讗 讚讘讝诪谞讜 讘诪砖讛讜 讻专讘 讜诇诪讗讬 讚驻专讬砖讬转 诪住讜讙讬讗 讚讙诪' 诇讗 诪砖诪注 讛讻讬 讜讗讬 诪砖讜诐 讚诇驻谞讬 讝诪谞讜 诇讬讻讗 讻专转 讗讻转讬 诪爪讬谞谉 诇诪讬诪专 讚讗驻"讛 讗住讜专 讘诪砖讛讜 诪砖讜诐 讚诇诪讗讬 讚拽讬"诇 讻专"砖 讛讜讬 讚讘专 砖讬砖 诇讜 诪转讬专讬谉 讜讻诪"砖 讛专诪讘"诐 讝"诇 讜讻诪讜 砖讗讘讗专 诇拽诪谉. 讗讜 砖谞讗诪专 讚诇讗 驻诇讜讙 专讘谞谉 讻诇诇 讘讬谉 转讜讱 讛驻住讞 讜讘讬谉 诪砖砖 讜诇诪注诇讛 讻讬讜谉 讚转专讜讜讬讬讛讜 讗住讜专讬谉 诪讚讗讜专讬讬' 讜拽讗讬 注诇讬讛 谞诪讬 讘注砖讛 讚转砖讘讬转讜 诪砖讜"讛 讛砖讜讜 讞讻诪讬诐 诪讬讚讜转讬讛诐 讻讬 讛讬讻讬 讚诇讗 诇讬讝诇讝诇讜 讘讞诪抓 诪讜' 砖注讜转 讜诇诪注诇讛 讜讗诐 讻谉 讛讚专讗 拽讜砖讬讗 诇讚讜讻转讗 注诇 讛驻讜住拽讬诐:


讜专讗讬转讬 砖讛专"谉 讝"诇 讛专讙讬砖 讘讝讛 讘注谞讬谉 讞诪抓 砖诇驻谞讬 讝诪谞讜 讜诪讚讬讬拽 诇讛 诪诪讬诪专讗 讚专讘讗 讚诇拽诪谉 讜讚讞讛 讙诐 讻谉 住讘专讗 讝讜 讚讬砖 诇讜 诪转讬专讬谉 注"砖. 诪讬讛讜 讘讗诪转 诪诪讬诪专讗 讚专讘讗 讗讬谉 专讗讬讛 讻"讻 讻诪讜 砖讗讘讗专 讜讟驻讬 讛讜讬 诇讬讛 诇讛讜讻讬讞 讛讱 住讘专讗 诪诪讬诪专讗 讚砖诪讜讗诇 讜专' 讬讜讞谞谉 讻讚驻专讬砖讬转 讜讛谞诇注"讚 讘讝讛 讗讘讗专 诇拽诪谉:


讘驻讬专砖"讬 讘讚"讛 讗讬 谞讬诪讗 讘谞"讟 讻讜' 讜专讘 诪讚拽讗诪专 砖诇讗 讘讝诪谞讜 讘诪讬谞讜 讗住讜专 讙诇讬 讚注转讬讛 讚讻专"讬 住"诇 讻讜' 注讻"诇. 谞专讗讛 讚讻讜讜谞转讜 诪砖讜诐 讚讗诇"讻 诇讗 讛讜讬 驻住讬拽讗 诇讬讛 诇讗拽砖讜讬讬 砖诇讗 讘讝诪谞讜 砖诇讗 讘诪讬谞讜 讗诪讗讬 诪讜转专 讚讛讗 讘驻砖讬讟讜转 诪爪讬谞谉 诇诪讬诪专 讚专"砖 注"讬 转注专讜讘转 诇讗 拽谞讬住 讻讚诪住拽讬谞谉 诇拽诪谉 诇讻讱 讛讜爪专讱 专砖"讬 诇驻专砖 讚注"讻 驻砖讬讟讗 诇讬讛 讚专讘 讻专"讬 住"诇 诪讚讗讜住专 讘诪讬谞讜 讚讗讬 诇讗 拽谞讬住 讘转注专讜讘转 砖诇讗 讘诪讬谞讜 讗注"讙 讚讬讛讬讘 讟注诪讗 诪讻"砖 讘诪讬谞讜 诇诪讗讬 讚讘注讬 诇诪讬诪专 讛砖转讗 讚专讘 讻专讘谞谉 住"诇 讚讻诇 讗讬住讜专讬谉 讘住' 讜讗"讻 诪讬谉 讘诪讬谞讜 拽讬诇 讟驻讬 讜讝讛 讘专讜专 讘讻讜讜谞转 专砖"讬 讜诇讗 讬讚注转讬 诇诪讛 谞讚讞拽 诪讛专砖"讗 讘讝讛 讜讻转讘 讚专砖"讬 诇讗 讗转讬 讗诇讗 诇讗驻讜拽讬 诪专讬讛"讙 讜讘诪讞讬诇讛 诪讻"转 讚讗讙讘 砖讬讟驻讬讛 讻' 讻谉 讚诪讗讬 砖讬讗讟讬讛 讚专讬讛"讙 讛讻讗 讚讛讗 诇讗 讗砖讻讞谉 讚诪讬拽诇 专"讬 讛讙诇讬诇讬 讗诇讗 诇注谞讬谉 讗讬住讜专 讛谞讗讛 讗驻讬' 讘驻住讞 诪砖讗"讻 诇注谞讬谉 讗讻讬诇讛 讚讞诪抓 砖诇讗 讘讝诪谞讜 诇讗 讗砖讻讞谉 讚诪讬拽诇 讟驻讬 诪专"砖 讜讗讚专讘讛 讗驻砖专 讚讘讛讗 讻专"讬 住"诇 讚讗驻讬诇讜 诪讚讗讜专讬讬转讗 讗住讜专 讜讚讜"拽:


讘讙诪专讗 讜砖诪讜讗诇 讗诪专 讞诪抓 讘讝诪谞讜 讻讜' 砖诇讗 讘诪讬谞讜 诪讜转专 讜驻讬专砖"讬 讻砖讗专 讗讬住讜专讬谉. 谞专讗讛 讚诪讛 砖讛讜爪专讱 专砖"讬 诇驻专砖 讻谉 讛讬讬谞讜 诪砖讜诐 讚讛讗讬 诪讜转专 讚住讬驻讗 讚诇讗讞专 讝诪谞讜 讚讗诪专 砖诪讜讗诇 讛讬讬谞讜 诪讜转专 诇讙诪专讬 讚讛讗 讻专"砖 住讘讬专讗 诇讬讛 讚注"讬 转注专讜讘转 诇讗 讙讝专 诪砖讜诐 讛讻讬 讛讜爪专讱 诇驻专砖 讚注"讻 讛讗讬 诪讜转专 讚讛讻讗 讛讬讬谞讜 讚诪讜转专 讘诪砖讛讜 讜诇讗驻讜拽讬 讚专讘 讗讘诇 讘住' 驻砖讬讟讗 讚讗住讜专 讜诪砖讜诐 讚诪讬诇转讗 讚驻砖讬讟讗 讛讬讗 诪住讬拽 诇讛 砖诪讜讗诇 讘讛讗讬 诇讬砖谞讗 讻谉 谞专讗讛 诇讬 讘讻讜讜谞转 专砖"讬 讜诇驻讬 驻砖讟讗 讚住讜讙讬讗 讚砖诪注转讬谉:


讗诇讗 砖讛讟讜专 讜讛砖"注 讘住讬诪谉 转诪"讝 住注讬祝 讬"讗 讻转讘讜 讘驻砖讬讟讜转 讚转注专讜讘转 诇讗讞专 驻住讞 讗住讜讚 讘住' 讜讛讗 讚讗诪专讬谞谉 诇拽诪谉 注"讬 转注专讜讘转 诇讗 讛讬讬谞讜 诇注谞讬谉 诪砖讛讜 讜诇讻讗讜专讛 讬砖 诇转诪讜讛 注诇 讝讛 讚讛讗 住讜讙讬讗 讚砖诪注转讬谉 诇讗 诪砖诪注 讛讻讬 诇讻讱 讛讬讛 谞"诇 讚诪诇讬砖谞讗 讚砖诪讜讗诇 讚讬讬拽讗 诇讛讜 讛讻讬 讻讚驻专讬砖讬转 讚诇驻"讝 讛讜讬 砖驻讬专 讛讗讬 诪讜转专 讚诇讗讞专 讝诪谞讜 讚讜诪讬讗 讚诇驻谞讬 讝诪谞讜 讚转专讜讜讬讬讛讜 讘住' 讗诇讗 讚讗"讗 诇讜诪专 讻谉 讚讗讚讚讬讬拽讬谞谉 讛讻讬 诪砖诪讜讗诇 讗讚专讘讛 谞讬讚讜拽 诪讚专讘讬 讬讜讞谞谉 讗讬驻讻讗 讚讛讗 专"讬 拽讗诪专 讘讛讚讬讗 讚讞诪抓 讘讝诪谞讜 讘谞"讟 讜讗驻"讛 拽讗诪专 诇讛讚讬讗 讚砖诇讗 讘讝诪谞讜 诪讜转专 讻专"砖 讗诇诪讗 讚诇专"砖 讻诇 转注专讜讘转 讞诪抓 诇讗讞专 驻住讞 诪讜转专 诇讙诪专讬 讜讻驻砖讟讗 讚诪住拽谞讗 诇拽诪谉 讗诇讬讘讗 讚专讘讗 讚讗转注专讜讘转 诇讗 讙讝专 专"砖 讻诇诇 讜爪"注 讙讚讜诇 诇讬讬砖讘 讛讟讜专 讜讛砖"注 讘讝讛:


讗讞专 讝讛 专讗讬转讬 诇讘注诇 诪讙"讗 砖讛专讙讬砖 讘讻诇 讝讛 讗诇讗 讚讘诪"砖 讚讗讬 讘住' 诇专"讬 谞诪讬 砖专讬 讗讬谉 诪讜讻专讞 讻"讻 讚讗讬讻讗 诇诪讬诪专 讻讬讜谉 讚诇专"讬 讘讬谉 诇驻谞讬 讝诪谞讜 讘讬谉 诇讗讞专 讝诪谞讜 谞诪讬 讗住讜专讬谉 诪讚讗讜专讬讬转讗 诪砖讜"讛 诇讗 驻诇讜讙 专讘谞谉 诇讞诇拽 讘讬谉 讞诪抓 讘讝诪谞讜 诇讗讞专 讝诪谞讜 讗驻讬诇讜 讛讬讻讗 讚诇讬讻讗 讻专转 讗注"讙 讚专讘 诪转讬专 砖诇讗 讘诪讬谞讜 诇讗讞专 讝诪谞讜 讗驻讬诇讜 诇专"讬 讛讬讬谞讜 诪砖讜诐 讚诇讟注诪讗 讚专讘 注讬拽专 讗讬住讜专讗 讚诪砖讛讜 讛讬讬谞讜 讘诪讬谉 讘诪讬谞讜 讜诇讗讜 诪砖讜诐 讞讜诪专讗 讚讞诪抓 讗诇讗 讛"讛 讘讻诇 讗讬住讜专讬谉 诪砖讗"讻 讘砖讗讬谞讜 诪讬谞讜 诇讗 砖讬讬讱 诇讛讞诪讬专 讘砖讗专 讗讬住讜专讬谉 讗讟讜 诪讬谞讜 讗诇讗 讚讜拽讗 讘讞诪抓 诪砖讜诐 讞讜诪专讗 讚讻专转 讜诇讗 讘讚讬诇讬 诪讬谞讬讛 诪砖讜"讛 诇讗 砖讬讬讱 诇讙讝讜专 讗诇讗 转讜讱 讛驻住讞 讗讘诇 砖诇讗 讘讝诪谞讜 砖专讬 诇专讘 讻讚诪驻' 讘讙诪专讗 讚讻讜诇讬 讛讗讬 诇讗 讙讝专讬谞谉 讚讛讜讬 讙讝讬专讛 诇讙讝讬专讛 诪砖讗"讻 诇专讘讗 诇驻讬 砖讬讟转 讛住讜讘专讬诐 讚诇讗讜 诪讟注诪讗 讚专讘 讗住讜专 讘诪砖讛讜 讻讬讜谉 讚讻诇 讗讬住讜专讬谉 讘住' 讗诇讗 讘讞诪抓 诇讞讜讚 专讗讜 讞讻诪讬诐 诇讛讞诪讬专 诇"砖 诪讬谞讜 讜诇讗 砖谞讗 砖讗讬谞讜 诪讬谞讜 砖讗讬谉 讟注诐 诇讞诇拽 讘讬谞讬讛诐 讗诐 讻谉 砖驻讬专 诪爪讬谞谉 诇诪讬诪专 讚诇专"讬 讗驻讬诇讜 砖诇讗 讘讝诪谞讜 谞诪讬 讚诇讗 驻诇讜讙 专讘谞谉 讘讬谉 转讜讱 讝诪谞讜 诇砖诇讗 讘讝诪谞讜 讻讬 讛讬讻讬 讚诇讗 诇讬讝诇讝诇讜 讻讚驻专讬砖讬转:


讜诪讛 砖诪讚拽讚拽 注讜讚 讚讗"讻 讗诪讗讬 诪住讬拽 转诇诪讜讚讗 讚讟注诪讗 讚专讘讗 讻专"砖 讻讬讜谉 讚讗驻讬' 讻专"讬 讗转讬讗 谞"诇 讚诇讗讜 拽讜砖讬讗 讛讜讗 讻讬讜谉 讚诇拽讜砖讟讗 讚诪讬诇转讗 讘诇讗"讛 住讘专 专讘讗 讻专"砖 诪讚诪讜拽讬 诇注讬诇 住转诐 诪转谞讬转讬谉 讻讜讜转讬讛 讜注讜讚 讚专' 讬讜讞谞谉 谞诪讬 讻讜讜转讬讛 住"诇 讜专讘 讜专讘讬 讬讜讞谞谉 讛诇讻讛 讻专"讬 诪砖讜诐 讛讻讬 谞讬讞讗 诇讬讛 诇转诇诪讜讚讗 诇讗住讜拽讬 讛讱 诪讬诇转讗 讚专讘讗 讻专"砖 住讘讬专讗 诇讬讛 讚谞驻拽讗 诪讬谞讬讛 诇注谞讬谉 讞诪爪讜 砖诇 注讻讜"诐 讻谉 谞"诇 讜讚讜"拽:





讬讚 讚讜讚

讚讻状注 讚讘专 讛讙讜专诐 诇诪诪讜谉 讜讻讜壮. 拽讛诇转 讬注拽讘 讗诇讙讗讝讬 诪状讚 注状讗:


讗诪专 专讘 讞诪抓 讘讝诪谞讜. 诇砖讜谉 诇讬诪讜讚讬诐 讚祝 爪状讚 注状讘 讜注"讙 讘讬转 讚讜讚 讗状讞 诇状讞 诇状讟. 讚专讱 讛诪诇讱 讝壮 注"讚 讜注讬讬谉 注"讝 住"讜 讚状讛 专讘讗 讗诪专:


讜专讘讬 讬讜讞谞谉 讗诪专 讻讜' 讜讗讝讚讗 专"讬 诇讟注诪讬讛. 讛专诪讘状诐 讘驻专拽 讟状讜 诪讛诇讻讜转 诪讗讻诇讜转 讗住讜专讜转 讛状讟 讻转讘 讞诪抓 讘驻住讞 讗注"驻 砖讛讜讗 诪讗讬住讜专讬 转讜专讛 讗讬谞讜 讘讻诇诇讜转 讗诇讜. 讜讻转讘 讛讻状诪 讻讜讜谞转 专讘讬谞讜 诇转专抓 诇诪讛 诇讗 讗诪专讜 专状讬 讜专"砖 讘谉 诇拽讬砖 讞讜抓 诪讞诪抓 讘驻住讞 注状砖. 讜讛拽砖讛 讛砖讜讗诇 讘住驻专 谞讜讚注 讘讬讛讜讚讛 讞诇拽 讬"讚 住讬壮 爪状讘 砖讛专讬 讻讗谉 讗诪专 专壮 讬讜讞谞谉 讞诪抓 讘谞状讟 讜拽讗诪专 讛讙诪专讗 讚讗讝讬诇 诇讟注诪讬讛 讘诪住讻状转 注状讝 砖诇讗 讛讜爪讬讗 讞诪抓 诪讻诇诇 砖讗专 讛讗讬住讜专讬诐. 讜注讜讚 讛拽砖讛 讙诐 注诇 讛专诪讘状诐 讘驻讬专讜砖 讛诪砖谞讛 住讜祝 注"讝 讜讙诐 讛专讘 谞讜讚注 讘讬讛讜讚讛 诇讗 诪爪讗 转讬专讜抓 谞讻讜谉 诇讚讘专讬 诪专状谉 专拽 住讬讬诐 砖讛拽讜砖讬讗 讗讬谞讜 讻诇 讻讱 驻诇讬讗讛 讻诪讜 砖讞砖讘 讛砖讜讗诇 讜谞状诇 诇讛注诪讬讚 讚讘专讬 诪专状谉 砖讛专讬 讬讚讜注 砖讚讘专讬 专状讬 讜专状砖讘诇 讘诪住讻转 注状讝 砖讗诪专讜 讻诇 讛讗讬住讜专讬诐 砖讘转讜专讛 讘讬谉 讘诪讬谞讜 讘讬谉 砖诇讗 讘诪讬谞讜 讘谞状讟 讛诇讻' 讛讬讗 注讚 砖讛转讜住壮 讛拽砖讛 讘住诪讜讱 讗讬讱 驻住拽 专讘讗 讘诪砖讛讜 讜诪讻讞 讝讛 专状转 专爪讛 诇讜诪专 讚讙诐 专讘讗 讘谞讜转谉 讟注诐 拽讗诪专 讜讙诐 讛专讬"祝 讞讝专 讘讜 (讜诪讘讜讗专 砖诇讗 讙专住讜 讘讚讘专讬 专讘讗 讘诪砖讛讗 讻专讘) 讜诪讻讞 讝讜 讛拽讜砖讬讗 讘注爪诪讛 谞转谉 讛专诪讘状诐 讛讱 讟注诪讗 诇讞诪抓 诪砖讜诐 讚讛讜讛 讚讘专 砖讬砖 诇讜 诪转讬专讬谉 讜讻诪讜 砖讻转讘 讙诐 讛专诪讘状谉 讘住驻专 讛诪诇讞诪讜转 讗诪谞诐 专讘讬 讬讜讞谞谉 讚住讘专 讻讗谉 讚讞诪抓 讙状讻 讘谞状讟 住讘专 讚讞诪抓 诇讗 讛讜讬 讚讘专 砖讬砖 诇讜 诪转讬专讬谉 讜讻诪讜 砖讻转讘 讛诇讞诐 诪砖谞讛 讘驻状讗 诪讛诇讻讜转 讞诪抓 讜诪爪讛 讜讝讛 讛讜讗 讛诪讞诇讜拽转 讘讬谉 专讘讗 讜讘讬谉 专讘讬 讬讜讞谞谉 讚专讘讗 住讘专 讚讞诪抓 讛讜讬 讚讘专 砖讬诇状诪 讜专状讬 住讘专 讚诇讗 诪讬拽专讬 讚讘专 砖讬砖 诇讜 诪转讬专讬谉. 谞诪爪讗 讚讝讛 讻讜讜谞转 诪专状谉 讚讻讜讜谞转 讛专诪讘状诐 诇讜诪专 讚诇讻讗讜专讛 讬拽砖讛 诇谉 讻讬讜谉 讚讛讱 讚专状讬 讜专砖讘状诇 讘注"讝 讛诇讻讛 驻住讜拽讛 讛讬讗 讜诇驻"讝 讬讛讬壮 诪讜讻讞 讚讞诪抓 讘谞状讟 诪讚诇讗 拽讗诪专 讞讜抓 诪讞诪抓 讘驻住讞 讜讗状讻 讘注状讻 讛讜讬 爪专讬讱 诇讜诪专 讚专讘讗 讘住诪讜讱 谞诪讬 讘谞状讟 拽讗诪专 讻诪讜 砖诪驻专砖 专状转 讚讗诇状讻 讗诇讗 讘诪砖讛讜 讗"讻 讛专讬 讛讜讗 讞讜诇拽 注诇 讛讱 讚专"讬 讜专砖讘状诇 讘注"讝 讜讛状诇 诇专讘讗 诇讞诇讜拽 砖诐 诇讝讛 拽讗诪专 讚讗讬谞讜 讚讜讜讚讗讬 诪讚讘专讬 讬讜讞谞谉 讘注"讝 讗讬谉 讛讻专讞 讻诇诇 注诇 讞诪抓 讘驻住讞 砖讛讜讗 讘谞状讟 砖讛专讬 讬讚讜注 讚讗讬谉 讻讜讜谞转 专讘讬 讬讜讞谞谉 注诇 讚讘专 砖讬砖 诇讜 诪转讬专讬谉 诪注转讛 讗诐 讞诪抓 讘驻住讞 讙状讻 讚讘专 砖讬砖 诇讜 诪转讬专讬谉 驻砖讬讟讗 砖讗讬谉 讘讻诇诇 讚讘专讬 专壮 讬讜讞谞谉 讚注"讝 讜诇讻谉 诇讗 讛讜爪专讱 专讘讗 诇讞诇讜拽 讘注状讝 砖讗讬谉 讘讻讞 讛诪讗诪专 砖诇 专讘讬 讬讜讞谞谉 砖诐 讚讘专 砖讬讜专讛 砖讞诪抓 讘驻住讞 讘谞状讟 讗讘诇 讻讗谉 砖专讘讬 讬讜讞谞谉 讙讬诇讛 讚注转讜 讚讞诪抓 诇讗 讛讜讬 讚讘专 砖讬砖 诇讜 诪转讬专讬谉 讜讛讜讗 讘谞状讟 讞讜诇拽 专讘讗 注诇讬讜 讜讗诪专 讚讛讜讛 讚讘专 砖讬砖 诇讜 诪转讬专讬谉 讜讛讜讗 讘诪砖讛讜. 诪注转讛 砖驻讬专 讬砖 诇驻专砖 讚讘专讬 专讘讗 讘诪砖讛讜 讜诇讗 讻专"转 讘谞状讟 讜诪讛 砖讗诪专 讛讙诪专讗 讜讗讝讚讗 专讘讬 讬讜讞谞谉 诇讟注诪讬壮 讗讬谉 讛驻讬专讜砖 讻诪讜 砖讞砖讘 讛砖讜讗诇 讘住驻专 谞讜讚注 讘讬讛讜讚讛 讚诪讚诇讗 拽讗诪专 讘注状讝 讞讜抓 诪讞诪抓 讘驻住讞 诪讜讻讞 讚住讘专 讚讞诪抓 讘谞状讟 讚讝讛 讗讬谞讜 专讗讬壮 讜讻诪讜 砖讻转讘转讬 讗诇讗 讚讻讜讜谞转 讛讙诪专讗 讛讜讗 讻诇驻讬 诪讛 砖讗诪专 专讘 诇讟注诪讬壮 诪讬谉 讘诪讬谞讜 讘诪砖讛讜 讜讗状讻 讗讬 专讘讬 讬讜讞谞谉 讛讜讛 住讘专 讻专讘 讚诪讬谉 讘诪讬谞讜 讘诪砖讛讜 谞讬讛讬 讚讙诇讬 讚注转讜 讻讗谉 讚诇讗 讛讜讛 讚讘专 砖讬砖 诇讜 诪转讬专讬谉 诪状诪 诇讗 讬讙专注 讞诪抓 诪砖讗专 诪讬谉 讘诪讬谞讜 讗诪谞诐 讻讬讜谉 讚专状讬 讘注状讝 住讘专 讚诪讬谉 讘诪讬谞讜 讘谞状讟 诪注转讛 诇驻讬 住讘专转讜 讚讞诪抓 诇讗 讛讜讛 讚讘专 砖讬砖 诇讜 诪转讬专讬谉 砖驻讬专 讬砖 诇讜诪专 诇砖讬讟转讜 砖诐 讘注"讝 讚讞诪抓 讘谞状讟:


讜诪讛专状讬 讗讬砖拽讗驻讛 讘住驻专 专讗砖 讬讜住祝 讚祝 讙壮 讻转讘 诇驻专砖 讗诇讬讘讗 讚讛专诪讘状诐 讚专讘讬 讬讜讞谞谉 谞诪讬 住讘专 讚讞诪抓 讚讘专 砖讬砖 诇讜 诪转讬专讬谉 讛讜讗 讗诇讗 讚专壮 讬讜讞谞谉 诪讬讬专讬 讘注谞讬谉 砖讗诐 讬注讘讜专 注诇讬讜 讛驻住讞 讬转拽诇拽诇 讜专讘讗 讗讜住专 讙诐 讘讝讛 诪讻讞 专讬讘讜讬 讻诇 诪讞诪爪转 注状砖 讜诇驻状讝 讚讘专讬 诪专状谉 讘讻状诪 诪转讜专爪讬诐 讜讗讚专讘讛 讘注状讻 爪状诇 讛讻讬 讻讬讜谉 讚讙诐 专讘讬 讬讜讞谞谉 诪讜讚讛 讚讞诪抓 讚讘专 砖讬砖 诇讜 诪转讬专讬谉 讛讜讗 讗"讻 诇诪讛 诇讗 拽讗诪专 讘注状讝 讞讜抓 诪讞诪抓 讘驻住讞. 讜爪状诇 讛讟注诐 讻诪讜 砖讻转讘 诪专状谉. 讜诇驻状讝 讬状诇 讛讗 讚拽讗诪专 讛讙诪专讗 讜专讘 诇讟注诪讬壮 讛讻讬 驻讬专讜砖讜 诪讻讬讜谉 讚讞讝讬谞谉 讚专讘 住讜讘专 讚讞诪抓 讘诪砖讛讜 砖诪讗 转讗诪专 讚讟注诪讗 讚专讘 诪砖讜诐 讚讘专 砖讬砖 诇讜 诪转讬专讬谉 讜讗状讻 讻砖讬转拽诇拽诇 讛讜讛 讘讗诪转 讘谞状讟 诇讝讛 拽讗诪专 讚诇讬转讗 讗诇讗 专讘 诇讟注诪讗 讚讛讗 住讜讘专 讘讻诇 讛讗讬住讜专讬诐 诪讬谉 讘诪讬谞讜 讘诪砖讛讜 讜讛讚专 拽讗诪专 专壮 讬讜讞谞谉 诇讟注诪讬 讻诇讜诪专 诇讗 转讬诪讗 诪讚拽讗诪专 专讘讬 讬讜讞谞谉 住转诪讗 讘谞状讟 讘讻诇 讞诪抓 拽讗诪专 讗祝 讘砖诇讗 讬转拽诇拽诇 讜住"诇 讚讞诪抓 诇讗 诪拽专讬 讚讘专 砖讬砖 诇讜 诪转讬专讬谉 诇讝讛 讗诪专 讚诇讬转讗 讚讻诪讜 讚专讘讬 讬讜讞谞谉 讚讛转诐 讘注"讝 拽讗诪专 住转诪讗 讘谞状讟 讜讘注状讻 讗讬谉 讻讜讜谞转讜 注诇 讚讘专 砖讬砖 诇讜 诪转讬专讬谉 讗状讻 讛状讛 讝讛 砖讗诪专 讻讗谉 讞诪抓 讘谞状讟 讙状讻 讻讜讜谞转讜 讛讬讻讗 讚诇讗 讛讜讛 讚讘专 砖讬砖 诇讜 诪转讬专讬谉 讻诪讜 砖讻讜讜谞转讜 讙状讻 讛转诐 讘诪讛 砖讗诪专 讘谞状讟 讗祝 讛讻讗 讚讜拽讗 讛讬讻讗 讚讛讜讛 讻砖讗专 讗讬住讜专讬壮 砖讬转拽诇拽诇 讗讘诇 讛讬讻讗 讚讬砖 诇讜 诪转讬专讬谉 诇讗 ~诇讜讞 讛讟注讜转: 诪转讬专讬谉~{诪讬讬专讬}. 讜讘诪讛 砖讻转讘 讛专讗砖 讬讜住祝. 讬砖 诇转专抓 诪讛 砖讛拽砖讛 诪讛专砖状诇 讘驻专拽 讻诇 讛讘砖专 讘讬诐 砖状砖 住讬诪谉 驻状讜 注诇 讛专诪状讗 砖讞讬诇拽 讘讚讘专 砖讬砖 诇讜 诪转讬专讬谉 讘讬谉 讛讬讻讗 砖诪转拽诇拽诇 讗讜 诇讗. 讜讛专讬 讛专诪讘状诐 诇讗 讞讬诇拽 讘讞诪抓 讘讬谉 讗诐 讬转拽诇拽诇 讗讜 诇讗 讜诪讜讻讞 讚讗驻讬诇讜 讗诐 谞转拽诇拽诇 讛讜讛 讚砖讬诇状诪 讜诇驻讬 诪"砖 讛专讗状砖 讬讜住祝 谞讬讞讗 ~讚讗专讘讗~{讚讗讚专讘讛} 诪讚讘专讬 讬讜讞谞谉 诪讜讻讞 讚诇讗 诪讬拽专讬 讚砖讬诇状诪 诇讻砖讬转拽诇拽诇 讜讗祝 专讘讗 讗讬谞讜 讞讜诇拽 讘讝讛 讗诇讗 讘讞诪抓 讘驻住壮 诪讻讞 专讬讘讜讬 讚讻诇 {诪}讞诪爪转 讛讗 讘砖讗专 讗讬住讜专讬诐 诪讜讚讛 讜讛专诪讘状谉 讙讘讬 讞诪抓 驻住拽 讻专讘讗 讜诇讻谉 诇讗 讞讬诇拽. 讗转 讝讛 讻转讘转讬 诇注专讱 注砖专讬诐 砖谞讛 讻砖讬爪讗 诇讗讜专 住驻专 谞讜讚注 讘讬讛讜讚讛 讜砖讜讘 讘讗 诇讬讚讬 砖注专 讛诪诇讱 讜专讗讬转讬 诇讜 砖转讬专抓 讚讘专讬 诪专状谉 注诐 住讘专转 讛专讗砖 讬讜住祝 讗诇讗 砖讻转讘 砖讛讜讗 讚讜讞拽 拽爪转 讜讙诐 诇讗 讘讬讗专 讛讱 讜讗讝讚讗 专' 讬讜讞谞谉 诇讟注诪讬讛. 讜注讬讬谉 爪专讜专 讛讞讬讬诐 讘讛诇讻讜转 驻住讞:


讜砖诇讗 讘讝诪谞讜 讘讬谉 讘诪讬谞讜 讘讬谉 砖诇讗 讘诪讬谞讜 诪讜转专. 注讬讬谉 诪讛专状讬 拽诇讜谉 砖讜专砖 拽状讟 讘住讜驻讜:


转讜壮 讚状讛 专讘 讗砖讬 讻讜壮 诪讻讗谉 诪讜讻讬讞 专状讬 讻讜壮. 讗诪讗讬 诪注诇 诇专讘讬 讬讜住讬 讛讗 讻砖讬驻讚讛 讻讜'. 讜讛拽砖讛 讘爪讬讜谉 诇谞驻砖 讞讬讛 讘砖诐 诪讛专状诐 讘专讘讬 讚讛讗 诇注讬诇 讚祝 讻状讘 拽讗诪专 讟注诪讗 讚专讬讛状讙 诪诇讱 讜专讘谞谉 讞讚 讘砖讗讜专 讜讞讚 讘讞诪抓 讜爪专讬讻讬. 谞诪爪讗 诇专讬状讛 诇讗 住讘专 讛爪专讬讻讜转讗 讜讝讛 住讘专转 讘状砖 讘讘讬爪讛 讚祝 讚壮 讜讗状讻 讻讬讜谉 讚专讬讛状讙 住讜讘专 讻讘状砖 讚讞诪抓 讘讻讜转讘讜转 讗状讻 讻讬讜谉 讚讗讻诇 专拽 讻讝讬转 讛讗 讛讜讛 讗驻砖专 诇驻讚讜转 讛讱 讻讝讬转 讜诇讗 讬注讘专 注诇 讘诇 讬专讗讛 (讜诇讚注转 讛住讜讘专讬诐 讚驻讞讜转 诪讻讝讬转 讗住讜专 诇砖讛讜壮 讗驻讬' 讬讛讬壮 专拽 诪专讘谞谉 诇讗 拽砖讬讗 讚讻讬讜谉 讚诪讚专讘谞谉 诇讗讜 讘专 讚诪讬诐 讗讬谉 诪讜注诇讬谉 讻诪状砖 讛转讜壮) 讜讗驻砖专 诇讜诪专 讚讜讜讚讗讬 专讬讛状讙 诇讗 住讘专 讻讘状砖 讜住讘专 谞诪讬 讛爪专讬讻讜转讗 专拽 讚讛讜讛 诇讬讛 诇诪讻转讘 诇讗 讬专讗讛 诇讱 讞诪抓 讜砖讗讜专 讜讛讜讛 砖诪注讬谞谉 砖讗讜专 讜讞诪抓 讜诇讱 拽讗讬 讗转专讜讜讬讬讛讜 讜专讘谞谉 住讘专讬 讚讗注驻状讻 讬砖 诪拽讜诐 诇讟注讜转 讚诇讱 诇讗 拽讗讬 讗诇讗 讗讞讚讗. 讜注讜讚 讛拽砖讛 讛诪讞讘专 砖诐 诇讚注转 讛住讜讘专讬诐 诇拽诪谉 讘讗诇讜 注讜讘专讬谉 讙讘讬 讘爪拽 砖讘住讚拽讬 注专讬讘讛 讚驻讞讜转 诪讻讝讬转 讗状爪 诇讘注专 讗状讻 讞诪抓 讘驻住讞 讘专 讚诪讬诐 讚讬讻讜诇讬谉 诇驻讚讜转 诇专讘讬诐 诇讻诇 讗讞讚 驻讞讜转 诪讻讝讬转 讜讗状讻 诇讗 讛讜讻讬讞讜 转讜住驻讜转 诪讬讚讬. 讜谞专讗讛 讚注状讻 诇讗 讗诪专讬谞谉 诇讚注转 讛谞讬 讗诪讜专讗讬 讜驻讜住拽讬诐 讚驻住拽讜 讻讜讜转讬讬讛讜 讚驻讞讜转 诪讻讝讬转 讗讬谞讜 讞讬讬讘 诇讘注专 讗诇讗 讚讜拽讗 讘讚诇讗 拽驻讬讚 注诇讬讬讛讜 讜讛讜讜 讻诪讜 驻专讜专讬诐 诇注讬诇 讚祝 讜壮 讚讘讟诇讬 讗讘诇 讛讙诪专讗 专爪讛 诇讜诪专 讚讗驻讬诇讜 驻专讜专讬诐 讗讬 诪拽驻讬讚 注诇讬讬讛讜 讜诪砖诪专谉 讞讬讬砖讬谞谉 诇讛讜 讜诪讻砖状讻 讝讛 砖拽讜谞讛 诪转讞诇讛 讜驻讜讚讬谉 诪砖诇 讛拽讚砖 砖讗住讜专. 讜讚讜讞拽 诇讜诪专 讚诇注讬诇 诪讬讬专讬 讚讜拽讗 讘讬砖 讘讻诇 讛驻专讜专讬壮 讻讝讬转 讛讗 驻讞讜转 诪讻讝讬转 诇讗 讚讜讜讚讗讬 讗祝 讻砖讛诐 讻讝讬转 讻讬讜谉 砖讛诐 谞驻专讚讬诐 讗讬谉 诪爪专驻讬谉 讜注讬讬谉 注诇 讛转讜壮 砖注专 讛诪诇讱 讞状讗 住状讚 注状讙 住状讛 注状讗 讜讞状讙 讚祝 诪状讘 注状讘. 诪讙讬诇转 住驻专 诇讗讜讬谉 讬状讞 注状讙. 诪砖谞讛 诇诪诇讱 驻状讜 讚讞诪抓 讛状讙. 讘谞讬 讬注拽讘 讘讛讙讛讜转讬讜 专诇状讘 注状讚 讘驻状讗 讚讗讬住讜专讬 诪讝讘讞. 拽专讬转 诪诇讱 专讘 讞状讗 诇状讙 注状讚. 讘状拽 谞状讙 讚状讛 诇注谞讬谉 讻诇讬诐 讜注讜讚 讘讘谞讬 讬注拽讘 讚祝 拽驻状讜 注状讚. 砖讗讙转 讗专讬壮 讚祝 注状讘 注状讗 讜讚祝 注"讙 讜讘住讬诪谉 驻状讗. 诇讬诪讜讚讬 讛壮 诇壮 注状讙 爪状讝 注状讘 讜注状诇 爪"讛 讚"讛 讘驻专讟讬讛:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝






image1.png
e 9T WNSE




